Ўзбекистонда бизнес «ўйин қоидалари» ўзгаряптими?\n15:00 / 03.02.2019 48478\nТошкент шаҳридаги «Яккасарой кичик саноат зонасини бошқариш дирекцияси» ДУК ҳудудида фаолият юритаётган тадбиркорлар тушунарсиз, бир вақтнинг ўзида анча қийин вазиятда қолди.\nKun.uz мухбирига маълум бўлишича, кичик саноат зонаси раҳбарияти 2019 йил январь ойидан бошлаб кўрсатилаётган дирекция хизматлари учун тўловни 500 фоизга, яъни ҳар метр квадрат учун 7800 сўмга оширган.\n«Бундан ташқари ижара марказига тўлайдиган тўловимиз ҳам фаолият турига қараб, давлат томонидан 70 фоизгача оширилганини инобатга олсак, эксплуатация харажатлари бунчалик кўп миқдорда ошаётганини қандай тушуниш мумкин?», — дейди Kun.uz мухбири билан суҳбатлашган тадбиркорлардан бири.\nУшбу масалага ойдинлик киритиш мақсадида «Яккасарой кичик саноат зонасини бошқариш дирекцияси» ДУК бош иқтисодчисига юзландик.\n«Дирекция 2018 йилда тахминан 1,1 млрд. сўмга тенг солиқларни тўлаган бўлса, 2019 йилда бизнинг харажатларимиз 19 млрд. сўмдан ошмоқда. Шунинг 67 фоизи солиқ юкини ташкил этади», — дейди у.\nМаълум қилинишича, президент имзолаган «Иқтисодий ривожланиш соҳасида давлат сиёсатини амалга ошириш тизимини тубдан такомиллаштириш чора-тадбирлари тўғрисида»ги фармонда Иқтисодиёт ва саноат вазирлиги, Молия вазирлиги ва Ўзбекистон Республикаси Инвестициялар бўйича давлат қўмитасининг таклифларига розилик берилган.\nГап шундаки, унда илгари сурилган «кичик саноат зоналари иштирокчилари учун имтиёз ва преференцияларни уларни амалдаги иштирокчилар учун 2020 йил 1 январгача сақлаб қолган ҳолда бекор қилиш» таклифи ҳам маъқулланган. Чунки, кичик саноат зоналари иштирокчиларига қуйидаги ҳуқуқларни берилди:\nбино ва иншоотларни (ёки уларнинг қисмларини) реконструкция қилиш ёки капитал таъмирлаш учун кичик саноат зонаси иштирокчиси томонидан ажратилган маблағлар уларни хусусийлаштиришда ҳисобга олинади.\nМуаммо нимада, дейсизми? Асосий масала имтиёз ва преференциялар иштирокчилар учун сақланиб қолган ҳолда дирекция учун бекор қилинган. Эндиликда «Яккасарой кичик саноат зонасини бошқариш дирекцияси» ДУК ер солиғи, мулк солиғи, сув солиғи, ҚҚС тўловчисига айланган. ДУКнинг асосий даромад манбаси фақат зона иштирокчиларига хизмат кўрсатиш экан, у ўзини банкротликдан сақлаб қолиш хизмат нархларини оширишга мажбур. Ахир бир йилда, деярли, 18 баравар ошиб кетган харажатларни нимадир йўл билан қоплаш керак-ку?\nТадбиркорлар хароба мисоли ташлаб қўйилган собиқ Тўқимачилик комбинати негизида қанчалар чиройли бинолар барпо этишганини ачиниб сўзлаб беришди.\n«Мен бу ерга келганимда бой эдим. Ишлаб чиқаришни йўлга қўяман, деб қимматбаҳо уйимни ҳам, машина ва дўконларимни ҳам сотдим. Шу йиллар давомида қанд касаллигини орттириб олдим. Ҳали сезиларли даромадга кирмадим, лекин ишимга меҳрим, кучимни бердим», — дейди улардан бири.\nБошқа тадбиркорнинг сўзига кўра, «хароба биноларни ишлаб чиқариш шароитларига мослаштиришга кетган қувватдан ташқари, бозор рақобатига дош бериш ҳам қийин масала».\n«Малакали ишчилардан яхши жамоа тузиш, ишлаб чиқариш линиясини йўлга қўйиш билан иш битмайди. Бозорнинг шафқатсиз кураши ва рақобатига дош бериш лозим. Ҳар ой солиқларни тўлаш, ишчиларга ойлик маош етказиб туриш керак. Барча қийинчиликлардан ўтганимда ишимни ташлаб кетайми?», — дейди тадбиркор.\nЎзбекистон Президенти фармони, Вазирлар Маҳкамаси қарорига мувофиқ, тадбиркорлар ўзларига ижарага берилган биноларни таъмирлаш, қуриш, янги технологияларни киритиш орқали сармоялаши ва янги иш ўринларни ташкил этиши, кичик саноат зонаси эса ўз навбатида 10 йил давомида тадбиркорларга қулайликлар тақдим этиши, жумладан имтиёзларни ижара шартларини 10 йил ўзгаришсиз сақлаб туриши лозим эди.\nKun.uz мухбири билан суҳбатлашган манбанинг айтишича, «ўйин қоидалари» шундай ўзгаряпти: тадбиркорлар оширилган нархга кўнмаса, «у жойда ишлашни кўзлаётганлар жуда кўп». Бундан ташқари, асосий масала солиқ ислоҳотлари ва давлат раҳбари имзолаган юқорида таъкидланган ҳужжатга бориб тақаларкан, демак, муаммо фақат Тошкент ҳудудида эмас, бошқа ерларда ҳам кузатилиши мумкин.\nАммо дирекция талаб этаётган оширилган нархга кўниб ишлаган тадбиркорлар ўзининг нарх сиёсатини ҳам қайта кўриб чиқмаслигига ким кафолат беради? Охир-оқибат шу оширишнинг «жазоси» истеъмолчи гарданига тушмайдими?\nБу борада Молия вазирлиги ва Давлат солиқ қўмитасидан изоҳ сўраб, мурожаат этдик. Афсуски, ҳозиргача изоҳни кутиш билан чекланишга мажбурмиз. \nЯккасарой кичик саноат зонаси\nСолиқ қўмитаси президент танқид қилган масала бўйича маълумот берди\nМаданият вазирлиги ҳузурида янги дирекция ташкил этилади\nҚҚС тўловчилари сони 5 баробар ошди


Kutubxona - Shukur Qurbon. Boʻz bolasi oʻzbaki soʻzning / Kiril\nSiz shu sahifadasiz: Shukur Qurbon. Boʻz bolasi oʻzbaki soʻzning / Kiril\nМуаллиф Шукур Қурбон\nАсар номи Бўз боласи ўзбаки сўзнинг\n- Шукур Қурбон\n«Ўзбекистон адабиёти ва санъати» газетасининг 2004 йил 18-сонидан олинди\n1 «Сиз — Маҳаммат Юсупсиз-а...»\n2 Хосиятли Туш\n3 Исми Шариф\n4 «Йўлимиздан Ит Чиқиб Қолди»\n6 «Мени Олиб Кетишади, Ана Ундан Кейин...»\n7 Муҳаммад Юсуфга\nБўз боласи ўзбаки сўзнинг\n«Сиз — Маҳаммат Юсупсиз-а...»\nАслида бу хотирани мен эмас, менинг тўғримда Муҳаммад Юсуф ёзганида тўғрироқ бўларди. Ҳарҳолда ундан беш-олти кўйлакни ортиқроқ кийгандим. Шоирнинг ўзи ҳам буни ҳис қилиб, менга андижонча, яъни исмимни қўшмай, ўз жигарларимдек самимият билан «ака», деб мурожаат этарди. Шунинг учун бўлса керак, уни ўнлаб шоир-укалар қаторида инимдек ўзимга яқин олардим. Бир-биримизнинг униб-ўсган Балиқчи ва Марҳаматдаги ҳовлиларимизда бўлганимиз, хешларимизни билганимиз — бу ака-укаликни янада қалинлаштирган эди. Бугина эмас, тақдир тақозоси билан Муҳаммаджоннинг ота томонидан қадрдони, маънавият ишқибози, зукко инсон Бегижон Раҳмоновнинг туманимизда ҳокимлик қилиши нафақат менинг, балки қишлоқдошларим ҳаётида ҳам алоҳида ёрқин из қолдирди. Бегижон ака гоҳ байрам баҳона, гоҳ бошқа сабаблар билан шоирни оиласи билан бирга, тез-тез чорлар, жойларда мушоиралар ташкил этар, аҳолини унинг дилбар шеъриятидан баҳраманд қилар эди. Шу тариқа шоирнинг ўн йиллар мобайнида Балиқчига, балиқчиликлар ҳузурига ташрифи тўхтамаган. Муҳаммаджон уларнинг тўй-маъракаларида, турли давраларида иштирок этган, дўстлар орттирган. Ва, ажаб эмаски, сиз билан биз билган асарларининг баъзи ғоялари бизнинг қишлоқда ҳам туғилган.\nТуманимиз Чинобод қишлоғи яқинидаги «Уч соҳил» дам олиш масканида шоир иккимиз сайр қилиб юрган эдик. Иттифоқо, ўша атрофда полизга сув қўйиб юрган бир нуроний отахон йўлимизни кесиб чиқди. Саломлашдик.\n— «Самарқандга борсам мен агар»ни ёзган қўлларингиз шуми?\nШоир Муҳаммад Юсуфнинг халқимиз орасида ҳурмати нечоғлик баландлигини илк бор ўшанда кўрганман. Бу бежиз эмас эди, албатта. Ўша чинободлик отахон тилга олган «Самарқанд» шеърида шоир кишиларимизнинг мустабид даврдаги изтиробини авж пардаларда жаранглатганди:\nАҳвол мамлакатимизда ўша йилларда ҳақиқатан ҳам танг бўлиб, аёллар ўзига ўт қўяётган, эркаклар «Пахта иши», «Ўзбеклар иши» қатағонларини бошдан кечираётган паллалар эди. Шоир кейинчалик бу мавзуни давом эттириб, «Гдлян Иванов», «Файзулла Бобо», «Бобур», «Шароф Рашидов» каби асарларини яратиб, ўзига хос жасорат кўрсатди. Xусусан, замонавий қўшиқчиликка «ҳаётбахш таҳрир киритиб», уни қуруқ ва ҳиссиз асарлардан қайсидир маънода «тозалади», «поклади». Мустақиллик йилларида шоирнинг бу борада қилган ишлари, айниқса, диққатга сазовор: «Ўзингдан қўймасин, халқим», «Ҳеч кимга бермаймиз сени», «Халқ бўл, элим» сингари қўшиқлари мамлакатимиз маънавий ҳаётида ўзига хос воқеа бўлди.\nЎша куни тонг олди шоирнинг «Самарқанд» шеъри дунёга келган.\nЎтган асрнинг саксонинчи йиллари бошида мен «Шарқ юлдузи» журнали таҳририятининг шеърият бўлимида хизмат қилардим. Тоҳир Малик адабий котиб эдилар. Кўпчилик шоирлар қатори, Муҳаммаджоннинг шеърларидан бир даста тайёрлаб, аканинг ҳукмига ҳавола этдим. Тоҳир ака уларни ўқиб, илиқ фикр билдирдилар. Кейин қўшимча қилдилар:\n— «Муҳаммад Юсупов» эмас, «Муҳаммад Юсуф» имзоси остида эълон қиламиз бу шеърларни.\n— Яхши бўлади: «Муҳаммад» ҳам, «Юсуф» ҳам Пайғамбарларимизнинг исмлари. Уларга «ов» қўшимчасини қўшиб, ўзимиздан бегоналаштирмайлик.\nШундай қилиб, бу шеърлар «Муҳаммад Юсуф» имзоси остида ёритилди ва Ўзувчилар уюшмаси Поезия секцияси йиллик муҳокамасида улар йилнинг энг яхши шеърлари сифатида эътироф этилди.\n«Йўлимиздан Ит Чиқиб Қолди»\nМени кўнглига яқин олган шекилли, ошқозонимдан шикоят қилганим сабаб бўлиб, унда ҳам шундай хасталик борлиги, айни кунларда жуда қаттиқ хуруж қилаётганлиги тўғрисида гапириб қолди. Шу кунларда бир табибникига қатнаб, у берган гиёҳларни қайнатиб-ичиб, даволаниб юргандим. Натижа ёмон бўлмаётганлиги учун, Муҳаммаджонга ҳам ўша табибга учрашишни маслаҳат бердим. Агар истаса, бирга олиб боришим мумкинлигини айтдим. Шоир рози бўлди. Дам олиш кунларидан бирида Қибрай туманидаги табиб ҳузурига йўл олдик. Табибнинг маҳалласига панжара билан ўралган икки киши зўрға сиғадиган тор йўлакдан ўтиб борилар эди. Йўлакнинг ўртасига ҳали етмаган эдик, қаршимиздан бизга қараб келаётган каттакон итга кўзим тушди. Олдинда бораётганим учун юрагимни ваҳима босди: «Тишлаб олса-я!..» Шунда шоир олд тарафга ўтди. Бу менга қаттиқ таъсир қилди, яна олдинга ўтиб, йўл бошладим. Юзаки қараганда, оддий ҳол. Лекин... дўст йўлидан ит чиққанда қалқон бўлиш... У шундай инсон эди.\nМуҳаммад Юсуфнинг юлдузли йиллари эди. Эсимда бор, Xалқлар дўстлиги саройида шоирнинг ижодий кечаси бўлиши керак эди. Уни Ўзбекистон радиосига ёзиш учун бордик. Кечадан аввал шоирни мухлислари даврасида учратдим. Xалақит бермай деб четга чиқдим. Бир пайт у ёнимга келди. Xурсандликдан сармаст. Шоир учун аслида муҳлис эътиборидан кўра юксакроқ бойлик йўқ, деб ўйладим. Суҳбат асносида бир сирни ичига сиғдира олмади. Мухлислари уни ўраб олиб, кастюмини ечишган ва ўзлари меҳр билан тикиб келган туморларини шоирнинг қўлтиқларига осишган экан — кўз тегмасин, деб. Туморга ишониш тўғри эмас. Лекин мухлислар муҳаббатининг рамзи сифатида шоир уларни ечиб ташлагиси келмади. Муҳаммаджоннинг мухлислар қалбини шу қадар забт этганига қойил қолдим. Тўғрироғи, ўша кунларда унинг ўзи ҳам бунга қойил эди.\nОрадан бир неча кун ўтиб, шоирни ниҳоятда тушкун ҳолатда Ғафур Ғулом номли нашриётдан чиқаверишда учратдим. Сабабини сўраб-суриштирдим. Маълум бўлишича, баъзи бир қаламкаш тенгдошлари Муҳаммад Юсуф шеърларини «рўзғорбоп», «асарларида янгилик етишмайди» — деб камситмоқчи бўлганликлари қулоғига чалинган экан. Демак, унга ҳасад қилишган, деб ўйладим. Таскин-юпанч керак. Унга Xалқлар дўстлигидаги мухлисларнинг туморларидан сўз очдим. Қўшиқларининг халқоналиги борасида гапирдим. Шунингдек, унга «ташланаётганлар»нинг ўзлари сизникидақа ёзолмаганлари учун, ўзларича «шеъриятда бир янгилик ахтариб қариб кетиши» хусусида сўзладим. Сергей Есенин асарларидан мисоллар келтирдим, унинг бир дўстига ўз даврида худди шундай хужумлар бўлган пайтида ёрилганини айтиб бердим.\n«Мени Олиб Кетишади, Ана Ундан Кейин...»\nШоирлар бемаҳал ўца оламдан,\n"http://www.kutubxona.com/wiki/index.php?title=Shukur_Qurbon._Boʻz_bolasi_oʻzbaki_soʻzning_/_Kiril&oldid=12231" dan olindi


Видео: Эркак ЙПХ ходимидан машинасини жарима майдончасига юбормасликни тиз чўкиб сўради\nЭркак ЙПХ ходимидан машинасини жарима майдончасига юбормасликни тиз чўкиб сўради. Видео телеграм каналларда кенг тарқалди.\nВидеода Нексия-2 ҳайдовчиси ЙПХ ходимидан машинани жарима майдончасига юбормасликни сўраётганини кўриш мумкин. Автомобиль ёнида эвакуатор машинаси ҳам кўринган.\nИнспекторнинг сўзларидан ҳайдовчи йўловчиларни ташиш билан шуғуллангани учун жазоланганини билиш мумкин. Ҳайдовчи тиз чўккан ҳолда уни кечиришини сўраган. Эркак, аёли касал экани ва жаримани тўлай олмаслигини айтган. Ҳозирча воқеа қаерда содир бўлгани маълум эмас.\nВидео: Ички ишлар ходимларига кескин қаршилик кўрсатган эр-хотин 15 суткага қамалди\nВидео: Андижонда ЙПХ ходими жарима майдончасига олиб кетаётган автомашинада ағдарилиб кетди\nЎз "Ласетти"сида ярим яланғоч қизларни "катайся" қилдирган йигит жазоланди\nВидео: "ЗИЛ" автомашинасига ортилган сомон ёниб кетди. Ичида ҳайдовчи ҳам бўлган\nмурод 9 май 2020 14:39\nпули йукдир бечарани\nТугри бечора пули йук 9 май 2020 20:01\nЖурат Наврузов 9 май 2020 21:54\nГай тушиниши керак эди.кулгили эмас.\nТушнмайди барибир.гайи шу шофирни узини урнига куйиб курсин шунда тушинади.бу кулги эмас\nядгаров шоназар бўриевич 10 май 2020 17:22\nЎЗБЕКИСТОННИНГ асосий қонунларида бир жиноят учун бир шахс икки марта жазоланиши мумкин эмас! дейилган. "хадовчининг қоида бузганлиги учун" деб бир жаримани тайинлаб! машинасини жарима майдончасига қўйиб "жарима майдончаси учун" деб яна "эвакуатор машинаси учун" деб бир фуқарони учмарта жазолаб жуда катта мабилағини талаб олиш давлат органининг қароқчилигидан бошқа нарса эмас! зеро хукуматнинг давлат органлари юз фоиз ўз вазифаларини мукаммал бажараётгани йўқ! камида тўқсон фойиз холатда вадабозликлар, ёлғонлар, порахурлик коррубсияси билан шуғилланаябди жуда кўп холатларда ва нохақ жабирланаётган халқнинг қарғишини олиб лаънатланиб қолаябдилар улар билан бир қаторда бу ўғирлик, қароқчилик, таниш балишчилик билан хақни нохаққа чиқараётганлар, оқни қора дедираётганлар ва зўравонликлар билан шуғилланиб хуқуқ ва қонун бузар жиноятчилар қасамхўрлар билан курашиб уларни йўққилиши керак бўлган мансабдорлар қасамиёт қабул қилган қасамиётини бажаралмай қолаётганлар хам бевосита нохақ эзилаётган мазлум халқнинг қарғишига қолаябдилар!. бу холатлар қонунлар хам каррубсиён холатга кенг йўл очиб берадиган холатдаги турумсиз бўлиб! турумли ва мукаммал яратилмаганини билдириб исботлаб турибди!\nBarno 11 май 2020 00:59\nБечора такдири нима болганикин бечора эркек егламиди демак аник кийналватти инсоф килила. Бу видиони таркаткан инсон яхши ниятда таркатганмикин еки кулиб. У инсон эртага канака килиб бош котариб юради.


ИШ БИЛАН ТАЪМИНЛАШ КАМБАҒАЛЛИКДАН ЧИҚАРИШДА ЭНГ МАҚБУЛ ЙЎЛ\nАввал хабар берганимиздек, 1-сектор раҳбари, туман ҳокими С.Хамроев “Дўстлик” МФЙ да истиқомат қилаётган “Темир дафтар”га киритилган камбағал оила вакиллари билан сайёр учрашув ўтказди.\nАсосий масала ишсиз фуқароларни иш билан таъминлашга қаратилган учрашувда жами 12 та мурожаат келиб тушди. 4 та мурожаат шу ернинг ўзида ижобий ҳал этилди. Жумладан, Гулҳаё Жалилова 3-мактабга фаррош, Зебо Равшанова туман уй-жой коммунал хўжалиги бўлимига қарашли ширкатларнинг бирига, Гўзал Қодирова 14-МТТга фаррош, Сайфулла Исомиддинов эса 10-сонли Болалар мусиқа ва санъат мактабига тўгарак раҳбари бўлиб ишлаши учун йўлланма берилди.\nЎз бизнесини йўлга қўйишни мақсад қилган Жаҳонгир Муҳитдинов ер ва кредит ажратишни сўраб сектор раҳбарига мурожат қилди. Унинг бизнес режаси аниқ, шлакаблок ишлаб чиқаришни йўлга қўймоқчи. Фақат ёш, ғайратли Жаҳонгирга кредит ва ер ажратиш масаласида амалий кўмак зарур. Туман кадастр ва архитектура бўлимлари, “Микрокредитбанк” хизматлар марказига аниқ топшириқлар берилиб, масала ҳал этилиши юзасидан назоратга олинди.\nШунингдек, 2 нафар фуқаро қурилиш фирмасига, 1 нафари “Иссиқ нон” ХКга, 1 нафари Ободонлаштириш бошқармасига ва бошқа мурожаат эгалари эса тумандаги бюджет ташклотларига ишга жойлаштириладиган бўлди.\nҲозирда пандемия шароитида Учқудуқ туманида “Темир дафтар”га киритилган оилаларга комплекс ёрдам берилмоқда. Моддий ёрдамдан тортиб, бирламчи озиқ-овқат маҳсулотларигача етказиб берилмоқда.\nЭнг муҳими – оиланинг меҳнатга лаёқатли аъзоларини иш билан таъминлаб, муҳтожликдан чиқаришга алоҳида эътибор қаратилмоқдаки, оилаларда доимий даромадга эга бўлинса, ўшанда барака бўлади.\nO'qilgan: 69 bora\nBuni ham o'qing: « ХАЛҚ ДЕПУТАТЛАРИ УЧҚУДУҚ ТУМАН КЕНГАШИНИНГ XIII СЕССИЯСИ ТЎҒРИСИДА АХБОРОТ\tЭРТАДАН ҚОЗОҒИСТОНДА ВАКЦИНАЛАШ БОШЛАНАДИ »


Архивы фазилати | KITAB.UZ - ХАЛҚОНА ГАПЛАР РАДИОСИ\nРамазоннинг 41 та фазилати\nБисмиллаҳир Роҳманир Роҳим. Аллоҳ таолога чексиз ҳамду санолар, Расулимиз Муҳаммад Мустафога энг улуғ дуруду салавотлар бўлсин! Аллоҳ таоло Еру Осмонларни яратиб, Қуёш ва Ойни йил ва ой-кунларни ҳисоб-китоб қилиш асоси қилиб белгилаганида ойларни ўн иккита бўлишини ирода қилди. У Зот бу ойлар ичидан Ўзи истаганини бошқалардан афзал қилди ва айримлариниБатафсил ўқинг\nСаҳарлик қилишнинг 6 фазилати — —-\nСаҳарлик – баракадир. Абдуллоҳ ибн Ҳорис розияллоҳу анҳу айтадилар: “Расулуллоҳ соллаллоҳу алайҳи васалламнинг ҳузурларига кирганимда у зот соллаллоҳу алайҳи васаллам саҳарлик қилаётган эканлар. Шунда: “Албатта, саҳарлик баракадир”, дедилар” (Имом Насоий ривояти). Абу Саъид Худрий розияллоҳу анҳудан ривоят қилинади. Расулуллоҳ соллаллоҳу алайҳи васаллам: “Саҳарлик қилиш – баракадир, бир қултум сув билан бўлса ҳам саҳарлик қилинг”, дедилар (Имом АҳмадБатафсил ўқинг


Маълуму номаълум Исломий жиҳод иттиҳоди\n18 май 2021, Тошкент вақти: 05:26\nТошкентдаги АҚШ ва Исроил элчихоналари ҳамда Бош прокуратура биносига ҳужум уюштирган Исломий жиҳод иттиҳоди Ўзбекистон ва бошқа давлатларга ҳозир ҳам таҳдид солиши мумкинми?\n30 июл куни Тошкентдаги Исроил элчихонасида беш йил олдин элчихонага қарши уюштирилган худкуш ҳужум пайтида халок бўлган Ўзбекистон махсус хизматининг икки ходими, яъни, Вячеслав Макаров ва Озод Салоҳов хотирасини ёд этиш маросими бўлиб ўтди.\n2004 йилнинг 30 июл куни Тошкентдаги АҚШ ва Исроил элчихоналари олдида ҳамда Ўзбекистон Бош прокуратурасининг фойесида худкуш кимсалар ўзини портлатган эди. Ҳужум учун масъулиятни ўша пайтгача номи ҳеч кимга таниш бўлмаган Исломий жиҳод иттиҳоди ўз зиммасига олган эди.\nЎтган беш йил давомида Ўзбекистон ташқарисида, хусусан, Германия ва бошқа давлатларда ҳам террор ҳужумлари уюштириш билан таҳдид қилган Исломий жиҳод иттиҳоди қандай гуруҳ?\nУнинг раҳбари ким? У қайси давлат ҳудудида фаолият юритиб келмоқда? Исломий жиҳод иттиҳоди Ўзбекистон ва бошқа давлатларга ҳозир ҳам таҳдид солиши мумкинми?\nОзодлик мухбири шу ва бошқа саволлар билан Лондондаги “HIS Jane’s” тадқиқот гуруҳининг Евроосиё масалалари бўйича таҳлилчиси Мэтью Клименсга мурожаат қилди.\nОзодлик: Исломий жиҳод иттиҳоди раҳбарлари ким? Улар қайси давлат ҳудудида фаолият юритаётгани маълумми?\nМэтью Клименс: Исломий жиҳод иттифоқи АҚШ етакчилигидаги кучлар Толибон ҳаракатини ҳокимиятдан ағдариш учун Афғонистонга бостириб кирганидан кейин Покистоннинг қабилалар яшайдиган Вазиристон вилоятига қочиб ўтган Ўзбекистон исломий ҳаракатидан ажралиб чиққан гуруҳдир.\nИсломий жиҳод иттиҳоди асосчиси ва раҳбари ҳисобланган Нажмиддин Жалолов Покистоннинг қабилалар яшайдиган минтақалари ва унга туташ ҳудудларда экани ҳақида тахминлар бор. Бундай дейишга сабаб Афғонистон ва атрофдаги коалиция кучларига ҳужум қилиш бўйича таҳдидлар ёзилган видеотасмаларнинг аксари шу минтақадан тарқатилган.\nОзодлик: Исломий жиҳод иттиҳодининг қанча жангариси борлиги маълумми?\nМэтью Клименс: Афсуски, Исломий жиҳод иттиҳодининг қанча аъзоси борлигини аниқлаш жуда қийин. Бизнинг тахминларга кўра, гуруҳ аъзоларининг асосий қисми Покистон ва унга туташ ҳудудларда, чамаси, Вазиристонда фаолият юритади.\nГуруҳ аъзоларининг асосий қисми 100 дан ортиқ ўзбеклардан иборат. Гуруҳ аъзолари орасида покистонликлар ва афғонистонликлар бор. Айрим хабарларга қараганда, Исломий жиҳод иттиҳоди аъзолари орасида чеченлар ва бошқа миллат вакилларини ҳам учратиш мумкин.\nОзодлик: Исломий жиҳод иттиҳодининг асосий молиявий манбаси нима?\nМэтью Клименс: Менимча, Покистондаги аксар гуруҳларнинг асосий молия манбаси турли жиноий фаолиятдан тушадиган пул ҳисобланади. Улар хориждан ҳам молиявий ёрдам олади. Бундан ташқари, бу гуруҳларнинг наркотиклар савдосига ҳам алоқадор экани айтилади.\nОзодлик: Исломий жиҳод иттиҳоди Ўзбекистон ҳудудида яна ҳужум уюштириш имконига эгами?\nМэтью Клименс: Менимча, президент Ислом Каримов мамлакатда, айниқса аксар исломий гуруҳлар ўрнашган Фарғона водийсида жорий қилмиш қатъий хавфсизлик чоралари боис Исломий жиҳод иттиҳоди учун Ўзбекистон фаолият юритиш жуда қийин бўлган давлатдир. Менимча, май ойи охирида Тошкент ёки бошқа шаҳарлар эмас, балки Андижоннинг Хонободида маҳаллий милиция ва хавфсизлик структураларига қарши уюштирилган ҳужум Исломий жиҳод иттиҳоди фақат маҳаллий миқёсда ҳаракат қила олишини кўрсатади. Аммо Тошкент Фарғона водийсига яқин жойлашгани учун пойтахтга ҳам уюшган гуруҳ кириши мумкин. Шу боис ҳозир эмас, балки бир ёки икки йил давомида ҳужумлар уюштирилиши хавфи йўқ, деб бўлмайди.\nИсломий жиҳод иттиҳоди ва Ўзбекистон Исломий ҳаракатининг асосий нишони президент Ислом Каримов эканига асло шубҳа йўқ. Шу эътиборга олинса, жангари гуруҳлар ҳужумларни айнан Тошкентда амалга оширишни жуда хоҳлаши табиий. Бундай ҳужумлар Марказий Осиёнинг бошқа пойтахтларида, жумладан, Душанбеда ҳам амалга оширилиши мумкин.\nОзодлик: Айрим кишилар Ўзбекистондаги портлашларни хавфсизлик ходимлари уюштирганини айтиб, Исломий жиҳод иттиҳоди деган гуруҳ йўқлигини иддао қилган. Бундай иддаолар қанчалар асосли?\n- Менимча, собиқ Совет Иттифоқи ҳудудларида ҳужумлар амалга оширилса, шундай иддаолар қилинади. Исломий жиҳод иттиҳоди борлигига асло шубҳа йўқ. Исломий жиҳод иттиҳодининг Марказий Осиё минтақаси ва халқаро хавфсизликка таҳдиди мавжуд эканига ҳам шубҳа йўқ. Буни инкор қилиш имконсиз.\nМен Исломий жиҳод иттиҳоди мавжуд ва у хавфсизликка таҳдид солади, деб ўйлайман, дейди Лондондаги “HIS Jane’s” тадқиқот гуруҳининг Евроосиё масалалари бўйича таҳлилчиси Мэтью Клименс.\nЭслатиш жоизки, 2005 йил май ойида АҚШ “Исломий жиҳод иттиҳоди”ни халқаро террор ташкилотлари рўйхатига қўшган.


Буғдойи тортиб олинган фермерларнинг пахта мавсуми харажатларига пули қолмади\nсентябр 22, 2015\nБуғдойидан айрилган фермерлар пахта режаси шубҳа остида қолаётганидан шикоят қилмоқда\nТошкент вилояти Оққўрғон туманилик фермерлар пахта терими билан боғлиқ харажатларни қоплай олмаётганларидан шикоят қилишмоқда. Оққўрғонлик фермерларнинг Озодликка айтишича, шу йилнинг июль ойида туман ички ишлар бўлими бошлиғи бошчилигидаги ҳокимият вакиллари уларга тегишли буғдойни тортиб олгани боис фермер хўжаликлари пулсиз қолган ва ҳозирда пахта режаси бажарилиши ҳам шубҳа остида қолган. Туман ички ишлар бўлими бошлиғи Озодлик билан суҳбатда фермерларни муаммони бўрттираётганликда айблади.\nТошкент вилояти Оққўрғон туманилик 27 нафар фермернинг режадан ортган буғдойи олиб қўйилгани ҳақида Озодлик июль ойида хабар қилган эди. Айни фермерлардан бир гуруҳи Озодликка яна мурожаат қилиб, тортиб олинган буғдойи учун ҳатто давлат белгилаган нарх ҳам берилмагани бугун айни пахта мавсуми авж палласига чиққан пайтда фермер хўжаликларини жиддий молиявий қийинчиликларга дуч келишига олиб келганидан шикоят қилишди.\n“Режадан ортиб қолган, ўзимизга қолиши керак бўлган ғаллани июль ойи бошида олиб қўйишган эди. Одатда ўзимизга қоладиган ғаллани сотиб, пахта мавсумида чиқадиган харажатларни қоплар эдик. Ҳозир ғалласи тортиб олинган фремер хўжаликлари бир тийинсиз қолди, кундалик харажатларни қоплолмаяпмиз, пахта режасини қандай бажаришни билмай бошимиз қотиб қолган”, дейди фермерлардан бири.\nУнинг айтишича, давлат билан тузилган шартнома бўйича фермерларга тегишли ғалла зўравонлик билан тортиб олинганидан кейин Ўзбекистон президенти, бош прокуратура, вазирлар маҳкамасига шикоятларга жавобан фермерлар ҳақи берилиши ваъда қилинган, лекин буғдойнинг ҳатто давлат белгилаган нарх ҳам берилмаган.\n“Ўшанда Оққўрғон туман ички ишлар бўлими бошлиғи Собир Иброҳимов фермерларга зўравонлик қилиб, ғалласини олиб қўйган, бир икки кишини ҳатто қамаб қўйган эди. Кейин биз президентга, бош прокуратура, вазирлар маҳакамасига шикоят қилиб борган эдик. Чора кўрамиз, ҳақларингни берамиз, деб ваъда қилишди. Одамларнинг 25-30 тонна ғалласини олиб қўйди. Уни бозорда минг сўмдан сотсак, 25-30 миллион сўм пул бўлади. Лекин бизга 400 сўмдан ҳақ берилишини ваъда қилишди, ўшани ҳам беришмади. Солиққа олдиндан тўлаб қўясан, соляркага тўлайсан, деган баҳоналар билан олиб қолишди. Натижада фермер хўжаликларининг кўпчилигида пахта далалари қаровсиз қолиб кетди. Пахтани ўташ учун ишчи ёллай олмадик, далалар ўт босиб кетди”, дейди фермер.\nНатижада, дея қўшимча қилади у, ҳозирда пахта бўйича давлат режасини бажариш шубҳа остида қолмоқда.\nШу йилнинг 7 июль куни Оққўрғон тумани милицияси бошлиғи дохил ҳокимият вакилларининг бир гуруҳи маҳаллий фермер хўжаликларини айланиб, давлат билан имзоланган шартномага биноан фермерларга тегишли бўлган буғдойни зўравонлик билан ўрдириб олган ва норозилик билдирган икки фермерни уриб, қамаб қўйгани билан боғлиқ ҳодисани Озодлик ёритган эди.\nҲокимият вакилларининг бу ҳаракатлари боис фермерлар дуч келган қийинчиликлар юзасидан изоҳ олиш мақсадида Оққўрғон туман ҳокимлиги билан боғланиш уринишларимиз натижа бермади. Айни пайтда туман ички ишлар бўлими бошлиғи Собир Ибрагимов Озодлик билан суҳбатда фермерларни вазиятни бўрттиришга уринаётганликда айблади.\n- Ғалласини ҳеч ким олиб қўйгани йўқ. Ғалласини олиб давлатга топширганмиз. Давлатдан улар доверенность (ишонч қоғози-таҳр.) олишган топширганлиги ҳақида. Заҳирани фермерлар қайтариб олишган. Мен унга аралашмаганман,- деди туман милицияси бошлиғи.\nСуҳбат бошида фермерлар ғалласи олиниб, давлатга топширилганини эътироф этган Собир Ибрагимов кейин умуман бундай воқеа бўлганини инкор қилишга ўтди.\n- Унақа ҳолат бўлмаган, ака. Сизга қайси фермер чиққан бўлса, ўша фермерни жўнатинг ҳокимнинг олдига. Ўтириб, ўша ерда гаплашамиз, туман ҳокимининг олдида. Қайси фремрега нима бўлганини. Ака, мен халқ учун юрган одамман. Халқ ичидаман,- дея гўшакни қўйиб қўйди милиция бошлиғи.\nЎзбекистонда айни кунларда пахта йиғим терим мавсуми давом этмоқда. Пахта давлат режасини бажариш жараёни билан боғлиқ муаммоларга биргина фермерлар дуч келаётгани йўқ.\nПахта далаларига оммавий тарзда мажбуран ҳайдалаётган ўзбекистонликлар бу жараён билан боғлиқ харажатларни ўз чўнтагидан қоплашга мажбурланаётганини кўриш мумкин.\nЖумладан, Тошкент вилояти Зангиота туманидаги мактаб ўқитувчиларидан мажбурий равишда пахта учун 800 минг сўмдан пул олинаётгани, ёки пахтага чиқишдан бош тортган пенсионерлар нафақасидан мосуво этилиш билан қўрқитилаётгани тўғрисида Озодлик хабар қилди.\nЎзбекистонда Пахта-2015 кампанияси қандай кечаётгани тўғрисидаги хабарларни Озодликнинг бунга бағишланган жонли блогида ҳам кузатишингиз мумкин.


Эъзозга муносиб самарқандлик хотин-қизлар учун байрам дастурлари бошланди. «Мўътабар аёл» кўкрак нишони ўз соҳибаларига топширилди - zarnews.uz\nСамарқанд шаҳридаги ёшлар марказида 8 март – Халқаро хотин-қизлар куни муносабати билан «Аёлини асраган, улуғлаган халқ буюкдир» шиори остида байрам тадбирлари бўлиб ўтмоқда. Унда вилоятда турли соҳаларда меҳнат қилаётган фаол, жамоатчи хотин-қизлар, депутатлар, сенаторлар, кенг жамоатчилик вакиллари иштирок этмоқда.\nАнжуманда оила ва жамиятда муносиб ўрин эгаллаган, оқилалиги, зукколиги билан эл ҳурматидаги 18 нафар аёлга "Мўътабар аёл" кўкрак нишони, шунингдек, бир гуруҳ хотин-қизларга вилоят ҳокимлигининг фахрий ёрлиқ ва эсдалик совғалари топширилди.\n"Мўътабар аёл" соҳибаси Самарқанд туманидаги 22-умумтаълим мактаби она тили ва адабиёт фани ўқитувчиси Азиза Зокирова, Қўшработ туманидаги 82-умумтаълим мактабининг бошланғич таълим ўқитувчиси Сайёра Тошбоева ва бошқалар мамлакатимизда илк бора берилаётган бу мукофотга лойиқ кўрилаётганидан мамнун эканлигини таъкидлашди.\nБайрам тадбирлари давомида иштирокчиларга самарқандлик ҳамда пойтахтдан ташриф буюрган санъаткорлар иштирокида концерт дастури намойиш этилди.


Имом Бухорий мажмуаси 60 гектар майдонда қайта қурилади » Ўзбекистон янгиликлари – Zamin.uz\n19 июнь 2018, 11:27\nСамарқанд вилояти Пайариқ тумани Хартанг қишлоғида жойлашган Имом Бухорий ёдгорлик мажмуаси янги лойиҳа асосида тўлиқ қайта реконструкция қилинади, деб хабар қилмоқда "Соф" нашри.\nИмом Бухорий мажмуасининг янги лойиҳасига бағишланган йиғилишни вилоят ҳокими Туробжон Жўраев олиб борди.\n“ЎзшаҳарсозликЛИТИ” ДУК томонидан ишлаб чиқилган лойиҳага мувофиқ, мажмуанинг умумий жойлашув ер майдони 60,4 гектарни ташкил этиб, мажмуа тўлиқ қайта реконструкция қилиниши белгиланди”, - дейилган хабарда.\nЯнги лойиҳада белгиланишига кўра мажмуада қуйидаги иншоотлар қурилиши белгиланган:\nбитта 4 қаватли катта, 6 та уч қаватли ўртача ва 20 та икки қаватли кичик меҳмонхоналар;\nсупермаркет, йирик савдо маркази, деҳқон бозори;\nмиллий ҳунармандчилик буюмлари ва сувенирлар сотадиган 16 та савдо дўкони;\nамфитеатр, болалар ўйин майдончаси;\nҳаммом, иккита таҳоратхона;\nучта автомобиллар турар жойи ва минибанк.\nИмом Бухорий мажмуасидан ўтувчи Оқдарё–Қўлбости автомобил йўли олти тасмалига кенгайтирилиб, Хартанг қишлоғини 5 км масофада тўлиқ айланиб ўтади.\nШунингдек, янги мажмуа қурилиши муносабати билан ҳудудда жойлашган уй-жойлар ва бошқа иншоотлар бузилиши қарор қилинган.\n“Мажмуанинг қайта қурилиши муносабати билан ушбу ҳудуддаги 164 та турар-жой ва 30 та нотурар-жойлар – жами 194 та бино ва иншоотлар бузилишга тушган. Ҳозирда бу иш жадал амалга оширилмоқда”, - дейилган хабарда.\nВилоят ҳокимлиги ушбу лойиҳа доирасида бир ёки бир неча иншоот қуриш истаги бўлган тадбиркорларни қурилишда иштирок этишга таклиф қилмоқда.\nЭслатиб ўтмиз, бугунги кунда мавжуд бўлган Имом Бухорий мажмуа 1998 йилнинг 23 октябрида очилган эди. Ундан олдин ва собиқ Иттифоқ даврида ушбу жойлар ташландиқ ҳолда эди.\nШунингдек, Ўзбекистон президенти Шавкат Мирзиёев томонидан 2017 йилнинг апрел ойида Имом Бухорий мажмуаси ҳудудида Ислом маданиятини ўрганиш бўйича халқаро илмий марказ қурилиши бўйича топшириқ берилган эди. Бугунги кунда ушбу қурилиш ишлари якунланиш арафасида турибди.\nЯнгиликлар » Ўзбекистон » Имом Бухорий мажмуаси 60 гектар майдонда қайта қурилади\n10:45 Шавкат Мирзиёев Имом Ал-Бухорий номидаги халқаро тадқиқот маркази лойиҳаси билан танишди\n23:12 Туркия президенти жума намозини Имом Бухорий зиёратгоҳида адо этди\n17:01 «Чорсу» бозори атрофида катта ўзгаришлар кутилмоқда\n23:18 Тошкентда йирик деҳқон бозори қурилиши бошланди\n18:36 Сирдарё вилоятида янги савдо мажмуаси ва бозор қурилади


October 16th, 2006 - Акс-Садо — LiveJournal\nСаудия Арабистонида астрология (мунажжимлик)га такикланмокда\nСаудия Арабистодаги нуфузли Уламолар Кўмитаси астрологияга, шунингдек, юлдузлар жадвалларига карши уруш очдилар, деб хабар беради ИТАР-ТАСС. Илохиётчиларнинг айтишларича, келажакни башорат килиш исломга хамда шариатга асосланган мамлакатнинг амалдаги конунчилигига тўгри келмайди.\nСаудияликлар ўртасида тобора оммавийлашиб бораётган мунажжимлар башоратини эълон килувчи оммавий ахборот воситалари (ОАВ) “астрологик иллат”нинг асосий манбаидир, дейилади кўмита баёнотида.\nУломолар айтадиларки, тамтарокли сарлавхаларни кўлловчи газета ва журналлар гороскоплар, астрология ва лўттибозликнинг бошка турлари такикланганлигини англаб етмайдиган одамларнинг бошини айлантирадилар.\nИлохиётчиларнинг фикрига кўра, хар турли жайдари мунажжимлар конунга хилоф иш олиб борадилар, негаки улар “кўринмас ва инсон етиша олмас нарсаларни кўришдек имконсиз ишга даъво килувчи афсунга мурожаат киладилар”.\nСаудия медиа хамжамияти араб дунёсида нуфузи баланд. Икки етакчи умумараб газеталари - Asharq Alawsat ва Al Hayat Саудия Арабистони томонидан молиялаштирилади.\nАбулмузаффар Хаббол ибн Ахмад ат-Термизий\nАбулмузаффар ат-Термизий ўз даврининг буюк алломаларидан, таквода алохида фазилатларга эга ва дин илмида ўзига хос кирраларни намоён этган донишмандларимиздан биридир. Бу зоти олий хакидаги мўъжаз хабарлар мутафаккир Алишер Навоийнинг “Насойимул-мухаббат” ва Абдурахмон Жомийнинг “Нафахатул-унс” тазкираларида учрайди. Алишер Навоийнинг айтишича, Абулмузаффар Термизий сўфийликда олтинчи табакага мансуб шайхлардан. Исми шарифи Хаббол ибн Ахмад, у имомликда устувор, зохидликда бекиёс бўлиб, Ханбил (шу мазхаб асосчисининг номи), яъни ханбалия мазхаби (окими)га эътикод килар экан. Абулмузаффар Термизий хам Хаким ат-Термизий каби, Хизр (гохо ал Хизр) алайхис салом ила сухбат курар (ривоятларга кўра пайгамбарлардан кўкда – Исо ва Идрис, ерда – Хизр (Хидр) ва Илёс тирик) экан. Шунингдек, Навоий томонидан Абулмузаффар Термизийнинг Термизда музаккир (воиз)лик килиши, Мухаммад Хомид Дошгарднинг унга устоз экани, Хомид Дошгарднинг бўлса, Шайх Абубакр Варрокка шогирдлиги айтиб ўтилади.\nЁзилмаган асардан парчалар\nЭхтиёткор мухаррир хатто кўпайтириш жадвалини хам мунозара шаклида чоп эттиради.\nХамма тўтикушлар хам гапирувчи бўлавермайди. Ёзадиганлари хам бор.\nПьеса шов-шувларга сабаб бўлди. Чунки унинг барча кўринишларида отишмалар бўлиб турди.\nКитоб жавонини ёпишни унутишди: натижада пашшалар адабиётда из колдирди.\nЁзги театрда энг катта томоша у ерда ёнгин чиккан куни бўлди.\nХаётда хам худди поезддагидек: каттик ўриндиклар юмшокларидан кўпрок.\nБой оёгини эхтиёт килади, камбагал пойафзалини.\nУ шухратни келажак авлодлардан, калам хакини эса замондошларидан кутарди.\nУ аллакачон ўзини машхур ёзувчи деб хисоблайди. Факат бу хакда хеч ким билмагани чаток-да.\nУнинг романларида сув, таржимаи холида эса спирт кўп ўринни эгаллайди.\nХаёт хакида ва пул хакида улар тугаётганида ўйлай бошлашади.


14 сентябрь куни Юртимизда қандай об-ҳаво кузатилади? | Ўзбекистон ва жахон янгиликлари\n14 сентябрь куни Юртимизда қандай об-ҳаво кузатилади?\nЎзбекистон 13 сентябрь 17:06 226\nТошкент шаҳри. Республика Гидрометеорология марказининг хабар беришича, 14 сентябрь куни пойтахтда ҳаво бироз булутли бўлади, вақти-вақти билан ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Ҳаво ҳарорати кечаси 11-13 даража илиқ, кундузи 27-29 даража иссиқ бўлади.\nБухоро ва Навоий вилоятлари. Ҳаво бироз булутли бўлади, баъзи жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Ҳаво ҳарорати кечаси 10-15 даража илиқ, кундузи 26-31 даража иссиқ бўлади.\nТошкент, Самарқанд, Жиззах ва Сирдарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Ҳаво ҳарорати кечаси 10-15 даража илиқ, кундузи 25-30 даража иссиқ бўлади.\nҚашқадарё ва Сурхондарё вилоятлари. Ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Ҳаво ҳарорати кечаси 12-17 даража илиқ, кундузи 30-35 даража иссиқ бўлади.\nАндижон, Наманган ва Фарғона вилоятлари. Ҳаво ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Ҳаво ҳарорати кечаси 10-15 даража илиқ, кундузи 25-30 даража иссиқ бўлади.\nРеспубликанинг тоғли ҳудудлари. Ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Ҳаво ҳарорати кечаси 8-13 даража илиқ, кундузи 17-22 даража иссиқ бўлади.\nЖаҳонгир Ортиқхўжаев Тошкент шаҳрига оид энг муҳим маълумотларни эълон қилди\nДиққат! ФВВ сел хавфидан огоҳлантирди\nХоразмдаги бозорда йирик ёнғин содир бўлди\nХонадон газ тармоғига қайта уланди\nХусусий автомактабларни лицензиялаш тартиби тасдиқланди\nТашқи ишлар вазирлиги бошқа бинога кўчиб ўтмоқда\nЖанжал қотилликка олиб келди


“Чарм тўп-2019” анъанавий футбол мусобақаси якуний босқичда / CHAMPIONAT.asia\n00:12А Серия. Ибрагимович "Фиорентина"га қарши баҳсни асосий таркибда бошлайди 0 00:05Спортчилар ижтимоий тармоқларда 1 00:04Ла Лига. "Леванте" – "Реал". Асосий таркиблар билан танишинг 7 23:56А Серия. "Ювентус" мутлақ аутсайдердан битта тўп фарқи билан устун келди 7 23:31Роналду фаолиятидаги 1000-баҳсда рақиб дарвозасини ишғол қилди 10 23:10Месси яна бир рекорд ўрнатди 11 22:54Туғилган кунда бўйинбоғ совға қилишга мажбур бўлган "Пахтакор"нинг "Спартак"ка қарши ўйини ҳақида 20 22:30АПЛ. "Лестер" – "Манчестер Сити" (онлайн ҳисоб) 29 22:30Назорат баҳси. ЦСКА Сигурдссоннинг хет-триги эвазига “Уфа”дан устун келди. Урунов 76 дақиқада ўйнади 13 22:26Карло Анчелотти: "Эриксен Пирлога ўхшайди" 3 22:10АПЛ. 27-турдан ўрин олган 4та ўйин якунланди (+жадвал) 10 22:00Ла Лига. Мессининг покери “Барса”га йирик ғалаба келтирди ва каталонияликлар 1-ўринга кўтарилди 120 21:48Муборакда "воҳа дерби"си бўлади 0 21:40АПЛ. “Лестер” ва “Ман Сити”нинг асосий таркиби билан танишинг 12 21:38Москвада Гейнрихга тезкор алоқага чиққан "Тезкор студия"да "Спартак" — "Пахтакор" учрашуви муҳокамаси 10\n21 авг 2019 22:01\nМазкур мусобақани ўтказишдан кўзланган бош мақсад – аввало юртимиз аҳолиси орасида соғлом турмуш тарзини кенг тарғиб қилиш, ёшлар, айниқса уюшмаган ёшларни ягона мақсад йўлида бирлаштириш, уларга ўз иқтидорини намоён этишлари учун катта майдон яратиб беришдан иборат. Олдинга ўтиб айтиш керак, вазифа ортиғи билан уддаланди.\nШу ўринда таъкидлаш жоиз, футбол дунёда энг севимли ва оммалашган спорт тури саналади. Бежиз унга “миллионлар ўйини” дея таъриф берилмаган. Юртимизда ҳам чарм тўп ихлосмандлари жуда кўп. Шунинг учун бўлса керак, маҳалла ёшлари ўртасида “Чарм тўп” анъанавий футбол мусобақасини ўтказиш ғояси юртдошларимиз томонидан жуда яхши кутиб олинди.\nАсосий ижрочилари сифатида Жисмоний тарбия ва спорт вазирлиги, Ўзбекистон ёшлар иттифоқи, Фуқароларнинг ўзини ўзи бошқариш органлари фаолиятини мувофиқлаштириш бўйича Республика кенгаши, Миллий Олимпия қўмитаси ҳамда Ўзбекистон футбол ассоциацияси белгиланган мазкур мусобақа тўрт босқичда ташкил этилди.\nБиринчи босқич – 26-31 июль кунлари маҳаллалар ўртасида ўтказилган бўлса, иккинчи босқич эса 2-10 август оралиғида туман ва шаҳарлар босқичида ташкил этилди. 10-20 августга белгиланган учинчи босқичда Қорақалпоғистон Республикаси, вилоятлар ҳамда Тошкент шаҳри кесимида ғолиблар сараланди. “Чарм тўп-2019” анъанавий футбол мусобақасининг учинчи босқичи жойларда юқори савияда ташкил этилди. Бу борада биринчи бўлиб Тошкент шаҳридан Республика босқичида пойтахт шарафини ҳимоя қиладиган жамоа аниқланган бўлса, улар бошлаган ишни қолганлар ҳам давом эттиришди ва қисқа муддатда барча ҳудудлардан энг кучли жамоалар саралаб олинди. Кези келганда шуни ҳам таъкидлаш жоиз, ўйинлар юксак савияда, кескин ва муросасиз курашлар остида кечди.\nСпорт мусобақасида ғолиб томон аниқлангани каби мағлуб ҳам топилади. Бироқ, ҳар доим ҳам мағлубиятга учраган жамоа айбни ўзидан ахтаравермайди, аксинча, ҳакам ёки ташкилотчилар “айбдор”га чиқарилаверади. Аммо, “Чарм тўп” футбол мусобақаларида бундай ҳолатлар деярли кўзга ташланмади. Бу эса мусобақа анча юқори, профессионализмга хос даражада ташкил этилганидан далолат.\n25 августдан бошлаб пойтахтимизда “Чарм тўп-2019” анъанавий футбол мусобақасининг ҳал қилувчи тўртинчи босқич ўйинларига старт берилади. Унда саралаш босқичининг якунларига кўра Қорақалпоғистон Республикаси, барча вилоятлар ҳамда Тошкент шаҳри кесимида энг зўр, деб топилган 14та жамоа бош соврин учун кураш олиб боради.\nМусобақанинг ҳал қилувчи гуруҳ босқич ўйинлари 25-27 август кунлари “Бунёдкор” футбол академиясига қарашли майдонларда ўтказилади. Мухлислар ўз суюклиларини бемалол қўллаб-қувватлашлари учун ўйинларга кириш бепул қилиб белгиланди.\nНиҳоят финал ўйини 28 август куни соат 18:00да “Миллий” стадионда бошланади. Мамлакатимизнинг бош аренасида тўп тепиш ҳар кимга ҳам насиб этавермайди. Шу маънода “Чарм тўп-2019” анъанавий футбол мусобақасининг финал ўйини иштирокчилари ўзларини профессионал чарм тўп усталаридек ҳис қилишлари учун ажойиб имконият тақдим этилмоқда.\nБу ҳали ҳаммаси эмас. 28 август оқшомида “Миллий” стадионга келган мухлислар аввало қизиқарли футбол ўйинига гувоҳ бўлишади. Шу билан бирга ўзбек эстрадасининг ёрқин юлдузлари иштирокидаги концерт дастури уларга унутилмас онларни тақдим этишига шубҳа йўқ.\nГуллит: “Ван Дейк “Олтин тўп”ни олиши керак эди” 15\nКака “Олтин тўп-2020” кимга насиб қилиши мумкинлигини айтди 24


Вобилон – medu.uz – Дорилар ҳақида маълумотлар ўзбек тилида\nHome Йўриқномалар Вобилон\nПрепаратнинг савдо номи: Вобилон\nТаъсир этувчи модда (ХПН): Гинкго билоба.\nҲар бир капсула қуйидагиларни сақлайди: f\nфаол модда: гинкго билоба баргларини стандартланган қуруқ экстракти – 80 мг;\n80 мг экстракт 19,2 мг гинкгони флавонон гликозидлари ва 4,8 мг терпен лактонлари (гинкголидлар ва билобалидлар) ни сақлайди.\nёрдамчи моддалар: сувсиз кальций гидрофосфати, сувсиз коллоид кремний диоксиди, магний стеарати.\nкапсула қобиғини таркиби: титан диоксиди, темир (II,III) оксиди, темир (II) оксиди, азорубин, желатин.\nТаърифи: таркибида янада тўқроқ рангли кўзга кўринадиган заррачалари бўлган оч жигаррангдан тўқ жигарранг ранггача бўлган кукун сақловчи, №1 ўлчамли жигарранг рангли қаттиқ желатин капсулалар.\nФармакотерапевтик гуруҳи: деменцияни даволаш учун қўлланадиган препаратлар.\nВобилон – ўсимликлардан олинган препарат бўлиб, таркибида бош мия ва периферик қон айланишини яхшилайдиган гинкго билоба экстрактини сақлайди. Экстрактдаги биологик фаол моддалар (флавонон гликозидлари, терпен лактонлари) қон-томирлар деворининг эластиклигини ошишига ва мустаҳкамланишига ёрдам беради, қоннинг реологик ҳусусиятларини яхшилайди. Препаратни қўллаш микроциркуляцияни яхшиланишига олиб келади, бош мия ва периферик тўқималарни кислород ва глюкоза билан таъминланишини оширади. Ҳужайраларда моддалар алмашинувини нормаллаштиради, эритроцитлар агрегациясига тўсқинлик қилади, тромбоцитлар агрегациясини ингибиция қилади. Кичик артерияларни кенгайтиради, веналарнинг тонусини оширади, қон-томирларни қон билан тўйинишини бошқаради.\nГинкго билоба экстрактининг таркиби кўп компонентли бўлганлиги сабабли, унинг фармакокинетик кўрсаткичларини баҳолаш қийин.\nдиққат ва /ёки хотирани пасайиши, интеллектуал ҳусусиятларни бузилиши, хавотирлик, қўрқув ҳисси, уйқуни бузилишлари билан кечувчи турли этиологияли дисциркулятор энцефалопатия (инсульт, бош мия жароҳатлари, кексалик ёши);\nдеменция, шу жумладан Альцгеймер касаллигида;\nёш шахсларда хотира ва диққатни яхшилаш учун;\nпериферик қон айланишини ва микроциркуляцияни бузилишлари (шу жумладан оёқларни артериопатияси), Рейно синдроми;\nнейросенсор бузилишлар (бош айланиши, қулоқларни шанғиллаши, гипоакузия);\nсариқ танани қариликдаги дегенерацияси;\nВобилон ичга овқат вақтида ёки овқатдан кейин қабул қилинади. Капсулаларни бутун ҳолда, катта бўлмаган миқдордаги сув билан ютиш керак.\nДеменцияда: 1 капсуладан суткада 3 марта қабул қилинади.\nПериферик қон айланиши ва микроциркуляцияни бузилишларида: 1-2 капсуладан суткада 3 марта қабул қилинади.\nБош айланиши, қулоқларни шанғиллаши, уйқуни бузилишларида: 1 капсуладан суткада 2 марта (эрталаб ва кечқурун) қабул қилинади.\nБошқа ҳолатларда: 1 капсуладан суткада 2 марта қабул қилинади.\nДаволаш курси камида 3 ойни ташкил этади. Яхшиланишни биринчи белгилари одатда 1 ойдан кейин намоён бўлади.\nВобилон яхши ўзлаштирилади, ножўя самаралар кам ривожланади.\nОвқат ҳазм қилиш тизими томонидан: диспептик бузилишлар, кўнгил айниши.\nБошқалар: қон ивишини пасайиши (узоқ муддат қўлланганидан сўнг) бўлиши мумкин.\nқон ивиши паст бўлганида;\nбош мияда қон айланишини ўткир бузилишлари;\nВобилон препаратини ацетилсалицил кислотаси ёки антикоагулянтлар билан бир вақтда қўллаш тавсия этилмайди.\nПрепаратнинг тавсия этилган дозаларни ошириш мумкин эмас.\nВобилон автотранспорт воситаларини бошқариш ёки юқори реакциялар тезлигини талаб этувчи бошқа техник воситаларни ишлатиш қобилиятига таъсир кўрсатмайди.\nҲозирги вақтда Вобилон препаратининг дозасини ошириб юборилиш ҳоллари юзасидан хабарлар берилмаган.


EPA – қурилишдаги ишончли ҳамкорингиз\n09:00 / 13.03.2019 4556\nАмалиёт шуни кўрсатадики, профессионал иш ёки бўлмаса, уйдаги хўжалик ишлари учун ҳам фақатгина сифатли маҳсулотларни сотиб олиш мақсадга мувофиқ. Сабаби, нотўғри танлов – кўплаб муаммолар туғдириши ва ҳаттоки, ҳаёт учун хавфли ҳам бўлиши мумкин.\nEPA – сифат ва унумдорлик уйғунлиги\nEPA компанияси – қарийб 10 йилдан бери Ўзбекистон бозорида электр асбоб-ускуналар, аксессуарлар ва эҳтиёт қисмларни тақдим этувчи етакчи компания. Агарда сиз катта қурилиш ишларини бошлаган бўлсангиз-у, бироқ сифатли ускуналарга муҳтожлик сезсангиз, EPA маҳсулотлари сиз учун айни муддао.\nРеспубликанинг барча ҳудудларида сотувда\nМижозлар учун юқори сифатни таъминлаш ҳамда ўз вақтида хизмат кўрсатиш мақсадида Ўзбекистоннинг барча вилоятларида расмий дўконлар ва сервис марказлари фаолият олиб боради. Ҳозирда EPA 15 та расмий дўконларига, 11 та сервис марказларига ва 735 дан ортиқ савдо нуқталарига эга.\nСиз EPA дўконларидан компрессор, сув насослари, перфораторлар, болгарка, дрель, қўл асбоблари, пайвандлаш (сварка) аппаратлари ва шу каби 1000 дан ортиқ хилдаги асбоб-ускуналар ва аксессуарларни харид қилиш имконига эгасиз.\nШунингдек, маҳсулотларнинг махсус эҳтиёт қисмларини ҳам мазкур дўконлардан топишингиз мумкин.\nҲа айтганча, маҳсулотларни онлайн харид қилиш ҳам мумкин. Агарда сиз онлайн дўкондан харид қилсангиз, қайси ҳудудда яшашингиздан қатъий назар, барча вилоятлардаги расмий дўконлар орқали шаҳар ичида бепул етказиб бериш хизмати йўлга қўйилган. Онлайн дўкон манзили: www.epa.uz\nЕРА маҳсулотлари кафолатсиз сотилмайди\nҲар бир маҳсулот харидидан сўнг истеъмолчиларга кафолат талони тақдим этилади. Мазкур талон орқали харидорлар камчилик аниқланганда расмий сервис марказларига мурожаат этишлари мумкин. Компания кафолат муддати вақтида ноқулайликларни бепул бартараф этишни ўз зиммасига олади. ЕРА маҳсулотлари кафолатсиз сотилмайди.\nEPA компаниясида ҳамкор усталар ҳамда ҳамкор сотувчилар учун махсус бонус тизими жорий этилган. Ушбу бонус тизимида ҳамкор усталар сотиб олган маҳсулотлари учун бонус балл олишса, ҳамкор сотувчилар эса сотган маҳсулотларига қараб бонус олишади. Тўпланган бонусларни EPA компанияси томонидан бериладиган ажойиб совғаларга ёки махсус имкониятларга алмаштириш мумкин. Баъзи ҳолларда совғалар тариқасида Дубай, Анталия ва Қоҳира каби шаҳарларга ёки Таиландга саёҳатлар тақдим этилиши ҳам мумкин.\nEPA сизларни дўконларда кутиб қолади!\nМурожаат учун телефон: +99895 400 04 00


Иқтисодиёт 23:30 / 03.09.2020 11482\nAvesta Investment Group’да таъкидланишича, пандемия компанияга кучли таъсир қилган. Олинган тушумдан бор-йўғи 18 фоизи пандемия авж олган 2-чоракка тўғри келган.\nАвиакомпаниянинг зарари 767,7 млрд сўм ёки тушумдан 43,3 фоизни ташкил қилган. Шу билан бирга, компаниянинг умумий активлари 1,4 фоизга ўсиб, 17,5 трлн сўмни, шахсий капитали эса 2,9 фоизга ўсиб, 5,79 трлн сўмни ташкил қилган.\nКорпоратив ахборот ягона порталида 2019 йилнинг биринчи ярмига нисбатан таққослаш ўтказиш учун компаниянинг ўша давр бўйича ҳисоботи берилмаган. Компания порталда 2019 йил 3-чораги ҳамда 2020 йилнинг 1-чораги бўйича ҳисобот жойлаштирган.\n2020 йилнинг 1-чораги (январь-март ойлари) бўйича Uzbekistan Airways’нинг тушуми 1,44 трлн сўмни, кўрган зарари 299,7 млрд сўмни ташкил қилган.\nМай ойи охирида пандемия таъсирини юмшатиш мақсадида карантиндан энг кўп жабр кўрган компаниялар Uzbekistan Airways ва Uzbekistan Airports’га 122 млн долларлик кредитлар бўйича тўлов муддатларини кечиктириш ва 60 млрд сўмдан кўпроқ солиқ имтиёзлари берилган.\nБундан ташқари, Инқирозга қарши кураш жамғармаси томонидан ушбу компанияларга 50 млн доллар миқдорида фоизсиз ссуда берилган.\n23:25 / 26.02.2021 959\n22:45 / 26.02.2021 3511


Наманган шаҳридаги "MUSALIMBEK ZAMON SARI" масъулияти чекланган жамияти (СТИР: 304374085) ва Наманган шаҳридаги "DARYO MASKANI" масъулияти чекланган жамияти (СТИР: 303445740) Уйчи туманидаги "TILLABAYEV CHORVA" масъулияти чекланган жамияти (СТИР: 303932289) таркибига қўшиб юборилаётганлиги билдирилади.\nНаманган шаҳридаги “BARAKA TOPGIR AVTO TEX SERVIS” хусусий корхонаси (СТИР: 306001437) мулкчилик шакли ўзгартирилиб, “BARAKA TOPGIR AVTO TEX SERVIS” масъулияти чекланган жамиятига айлантирилганлиги билдирилади.\nНаманган шаҳридаги “ONLINE SHOP” масъулияти чекланган жамияти (СТИР: 305648375) Устав фонди 100 000 000 сўмдан 90 000 000 сўмга камайтирилиб, 10 000 000 сўм этиб белгиланганлиги билдирилади.\nНаманган шаҳридаги "ZAMIN ELEGANT SAVDO SERVIS" масъулияти чекланган жамияти (СТИР: 302154258) Устав фонди 2 816 230 055 сўмдан 2 593 730 055 сўмга камайтирилиб, 222 500 000 сўм этиб белгиланганлиги билдирилади.\nНаманган шаҳридаги "SULTON CENTRE" нодавлат таълим муассасаси (СТИР: 305220244) мулкчилик шакли ўзгартирилиб, "SULTON CENTRE” масъулияти чекланган жамиятига айлантирилганлиги билдирилади.


Ўлик ерни тирилтиришга доир аҳкомлар ҳақидаги боб – Islom Nuri\nЎлик ерни тирилтиришга доир аҳкомлар ҳақидаги боб\nЎлик ердан мурод – эгасиз ётган ердир.\nФуқаҳолар таърифига кўра, у тегишли бўлмаган ва маъсумнинг мулкига кирмаган ердир.\nБу таъриф билан иккита нарса ундан чиқиб кетади:\n«Маъсумнинг мулки» яъни, мусулмон ё (ҳарбий бўлмаган) кофирнинг сотиб олиш, ҳадя ва бошқа сабаб билан мулкига айланган ер.\n«Тегишли бўлмаган» яъни, маъсумнинг мулкига тегишли манфаатлар унга тааллуқ топган ер. Масалан, йўллар, кўча томондаги (уй билан кўча оралиғидаги) ерлар, сув йўллари каби. Ёки шу диёр аҳлининг манфаатларига хизмат қиладиган ер. Масалан, қабристонлар, ахлатхоналар, ийд намозлари ўқиш учун ажратилган ер, ўтин териладиган, чорва боқиладиган ўринлар каби. Буларнинг ҳеч бирига ўзлаштириш орқали эгалик қилиш мумкин эмас.\nАгар ер маъсумнинг мулкидан ва унга тегишлиликдан холи бўлса ва уни биров тирилтирса (ўзлаштирса), унинг мулкига айланади. Жобир розияллоҳу анҳудан марфуъан ривоят қилинган ҳадисда айтилади: «Ким ўлик ерни тирилтирса, у уникидир» (Термизий (1379), Аҳмад (3/304, №14271) ривоятлари, Термизий саҳиҳ санаган). Шу маънода бошқа ҳадислар ҳам келган (Жумладан, «Саҳиҳул Бухорий»да (2335) Оиша розияллоҳу анҳодан шу мазмунда ҳадис ривоят қилинган).\nДеярли барча уламолар фикрига кўра, ўлик ерга уни тирилтириш билан эгалик қилинади, фақат айрим шартларидагина ихтилофлар бор. Бироқ, Ҳарам ва Арафотдаги ўлик ерлар бундан мустасно, уларни тирилтириш билан эгаллаб олиш мумкин эмас. Чунки, бунда ҳожиларнинг ибодатларни эркин адо этишларига тўсқинликлар пайдо бўлади, улардаги жойларга ҳамма одамлар бирдек ҳақлидирлар.\nЎлик ерни тирилтириш қуйидаги ишлар билан ҳосил бўлади:\nОдат бўлганидек, девор билан ўраб, қўрғон қилиб олиш. Чунки, Расулуллоҳ соллаллоҳу алайҳи ва саллам: «Ким бир (ўлик) ерни девор билан ўраб олса, у уникидир», деганлар (Аҳмад (3/381, 15088), Абу Довуд (3077) Жобир розияллоҳу анҳудан ривоятлари, Ибнул Жоруд саҳиҳ санаган, Самурадан ҳам шу мазмунда ривоят қилинган). Бу эса ўлик ерни қўрғонлаб олган одам унга эгалик қилишга ҳақли бўлишига далил бўлади. Бундаги мўътабар миқдор – луғатда девор деб номланадиган, яъни, кўрган киши уни девор деб айтадиган бўлишидир. Аммо, агар ўлик ер атрофига айлантириб тош ё тупроқ тўкса ё устидан бемалол хатлаб ўтиш мумкин бўлган паст девор билан ўраса ёки унинг атрофига хандақ қазиб чиқса, бу билан унга эгалик қилолмайди. Лекин, уни тирилтиришга (ўзлаштиришга) бошқалардан кўра ҳақлироқ бўлади. Тирилтирмасдан туриб сотиши жоиз бўлмайди.\nЎлик ерга қудуқ қазиса ва сувга етиб борса, уни тирилтирган ҳисобланади. Агар қудуқ қазиса-ю, сувгача етиб бормаса, бу билан эгалик қилолмайди. Лекин, уни ўзлаштиришга бошқалардан кўра ҳақлироқ бўлади. Чунки, уни ўзлаштиришга ҳаракат бошлаб қўйган бўлади.\nАгар ўлик ерга булоқ ё анҳордан сув тортиб келса, шу билан уни тирилтирган бўлади. Чунки, сувнинг фойдаси ер учун девор олгандан кўра кўпроқдир.\nАгар ўлик ерга келаётган, зироат учун етарли бўлмаган оз миқдордаги сувни тўсиб, бир жойга йиғса ва у ер шу сув билан экин экилишга яроқли бўлса, уни тирилтирган бўлади. Чунки, ерга бунинг фойдаси далилда келган девор билан ўраб олишнинг фойдасидан кўра кўпроқдир.\nБаъзи уламолар фикрларига кўра, ўлик ерни тирилтириш учун умумий ва аниқ чекланган қонун-қоидалар йўқ. Балки, бунда урфга қаралади. Одатда одамлар нима ишни ерни тирилтириш деб санасалар, ўша ишни қилиш билан ерга эгалик ҳосил бўлаверади. Ҳанбалий уламолардан бир жамоаси шу фикрни ихтиёр қилганлар.\nМусулмонлар имоми (халифа, ҳоким) ерни уни тирилтирган одамга ажратиб беришга ҳақлидир. Чунки, Набий соллаллоҳу алайҳи ва саллам Билол ибн Ҳорисга Ақиқни берганлар (Байҳақий (4/152) Билол ибн Ҳорис розияллоҳу анҳудан ривоят қилган), Воил ибн Ҳужрга Ҳазрамавтдан ер берганлар (Абу Довуд (3058), Термизий (1381) Воил ибн Ҳужр розияллоҳу анҳудан ривоят қилганлар), Умарга, Усмонга ва бошқа бир неча саҳобаларга ер ажратиб берганлар (Байҳақий (6/145) ривояти). Лекин, ерни бўлиб беришнинг ўзи билангина то уни тирилтирмагунча унга эгалик ҳосил бўлмайди, бироқ шунда ҳам бошқалардан кўра у ерга эагилкка лойиқроқ бўлади. Агар тирилтирса, эгалик қилади, тирилтиришдан ожиз бўлса, имом уни қайтариб олиб, тирилтиришга қодир бўлган бошқа бировга беришга ҳақли бўлади. Чунки, Умар ибн Хаттоб розияллоҳу анҳу бўлиб берилган ерларни тирилтиришдан ожиз бўлганлардан қайтариб олиб қўйганлар (Масалан, Билол ибн Ҳорисдан Ақиқни олиб қўйганлар. Қаранг: Сунанул-Байҳақий: 6/148, 149).\nЎлик ердан бошқа мубоҳ бўлган бирон нарсани, масалан, ўтин, ов каби нарсани бошқалардан олдинроқ қўлга киритган киши унга эгалик қилишга ҳақли бўлади.\nАгар одамларнинг ер-мулклари оралаб мубоҳ сув, яъни бировга мулк бўлмаган, анҳор ва водий суви каби умумий сув ўтадиган бўлса, юқори тарафдаги ер эгаси у билан ерини суғоришга ва сувни то тўпиққа (ошиққа) чиққудек даражада ушлаб туриб, кейин ўзидан кейинги ерга ўтказишга ҳақли бўлади. Кейинги ер эгаси ҳам ана шундай қилиб, кейин ўзидан кейингига ўтказиши мумкин. Чунки, Набий соллаллоҳу алайҳи ва саллам: «Суғор, эй Зубайр! Кейин сувни то жадрга (яъни, деворнинг асосига) етгунича ушлаб тур», деганлар (Бухорий (2359), Муслим (2357) Зубайрнинг бир ансорий билан бўлган воқеаси ҳақида Абдуллоҳ ибн Зубайр розияллоҳу анҳумодан ривоят қилганлар).\nАбдурраззоқ Маъмардан, у Зуҳрийдан ривоят қилишича: «Биз Набий соллаллоҳу алайҳи ва салламнинг: «Сўнг сувни то жадрга етгунича ушлаб тур» деган сўзларини текшириб кўрган эдик, тўпиққача экани маълум бўлди» (Бухорий (2362) Зуҳрийдан ривояти).\nЯъни, улар мазкур қиссада айтилган жадр (девор асоси, пойдевор)ни ўлчаб, унинг тўпиқ баробарида бўлишини аниқлаганлар ва сувни ушлаб туриб, кейин қўшнисига ўтказиш учун шу миқдорни меъёр қилиб белгилаганлар. Абу Довуд ва бошқалар Амр ибн Шуъайбдан, у отасидан, у бобосидан (Абдуллоҳ ибн Амр розияллоҳу анҳумодан) ривоят қилишларича, Расулуллоҳ соллаллоҳу алайҳи ва саллам Мадинадаги машҳур «Сайли маҳзуз»да: «Сувни то тўпиққа етгунча ушлаб туришга, кейин уни паст тарафдаги қўшнига ўтказишга» ҳукм қилганлар (Абу Довуд (3639), Ибн Можа (2482) ривоятлари).\nАммо, агар сув эгалик бўлса, уни эгалари ўртасида ер-мулкларига қараб, тақсимланади ва ҳар бир киши ўзининг ҳиссасидан ўзи истаганидек фойдаланади.\nМусулмонлар имоми мусулмонларнинг байтул-молига тегишли чорва ҳайвонлари, чунончи жиҳод учун боқилаётган отлар ёки закотга келган туялар ўтлаши учун алоҳида яйловни ажратиб қўйишга ҳақли, бироқ бу мусулмонларга танглик етказмаслиги ва уларга зарар келтирмаслиги шарти биландир. Ибн Умар розияллоҳу анҳумодан ривоят қилинишича: «Расулуллоҳ соллаллоҳу алайҳи ва саллам Нақиъни мусулмонларнинг отлари учун ажратиб қўйдилар» (Аҳмад (2/155, 157, №6438, 6464), Бухорий (2370) ривоят қилганлар).\nИмом ўлик (эгасиз) ердаги ўт-ўланларни зарур бўлса ва агар шу билан\nмусулмонларга зарар етмайдиган бўлса, закот ва жизя туялари ва жиҳод отлари\nўтлаши учун ажратиб қўйиши жоиз.


Telegraf Card мобил иловаси билан халқаро қўнғироқлар бир неча марта қулайроқ!\nБиз рақамли иқтисодиёт, Интернет, мобил иловалар даврида яшамоқдамиз ва деярли барча юмушларни онлайн тартибда амалга оширишга кўникиб қолганмиз. Айнан шунинг учун «Ўзбектелеком» АК доимо ўз абонентлари ҳақида қайғуради ва халқаро йўналишдаги қўнғироқлар учун телефон карталаридан фойдаланишнинг янги, қулай шаклини таклиф этади.\nTelegraf Card мобил иловасини юклаб олинг ва чакана савдо нуқталаридан халқаро карталарни сотиб олиш зарурати ҳақида унутинг. Шу билан бирга, қўнғироқлар учун тарифлар бир неча маротаба қулай бўлади!\nКомпания мутахассислари томонидан Абонентларга қулай бўлиши учун Telegraf Card мобил иловаси ишлаб чиқилди ва бунда мобил иловани ўрнатиш орқали фойдаланувчи банк картаси ёрдамида «Марказий Телеграф» ҳамда UZTELECOM халқаро телефон карталари серия рақами бўйича ўз ҳисоб рақамини сотиб олиш ва тўлдириш, шу билан бирга ўтказилган тўловлар ҳақида маълумот олиш ҳамда карталарни бошқариш имкониятини қўлга киритади. Қулай, ҳамёнбоп ва замонавий!\nСотиб олинган карталар ёрдамида фойдаланувчиларга Компаниянинг интеллектуал платформаси орқали қулай тарифлар бўйича халқаро қўнғироқларни амалга ошириш имконияти берилади. Бунда халқаро қўнғироқларни бир неча баробар ҳамёнбоп нархга амалга ошириш имкони яратилади. Тарифларнинг йўналишларга қараб халқаро телефон алоқа хизмати учун мавжуд анъанавий тарифларига нисбатан 1,5 баробардан 3 баробаргача фарқ қилади.\nҚаердан юклаб олиш мумкин?\nAndroid платформаси учун мобил иловани қуйидаги ҳавола орқали юклаб олишингиз мумкин.\nUZTELECOM карта платформаси орқали халқаро қўнғироқлар учун тарифлар билан мазкур ҳавола орқали танишиб чиқишингиз мумкин.\nUZTELECOM – Миллий оператор!\nУрганч шаҳрида UZTELECOM'нинг янгиланган савдо ва хизмат кўрсатиш офиси очилди


ЎЗИМИЗНИНГ ТУТ ЧОЙИ » Фаровон юрт\nУнинг баргидан биз учун мутлақо янги маҳсулот – тут чойи тайёрлаш “Ўзбекипаксаноат” уюшмасига қарашли “Бухоро брилиант” масъулияти чекланган жамиятда муваффақиятли йўлга қўйилмоқда. Синов тариқасида тайёрланган илк маҳсулот яқинда Ғиждувон туманида ўтказилган “Ташаббус – 2019” кўрик-танловида юқори баҳоланди. Унинг маҳсулот ёрлиғида қайд этилишича, тут чойининг энг қимматли хусусиятларидан бири инсон қони таркибидаги шакар ва холестерин – хилтларни камайтиришдир.\nТут чойи ёшга боғлиқ касалликларга, юқори қон босимига, ортиқча вазнни назорат қилишга ёрдам беради. Шунингдек, қандли диабет, бош оғриғи, бош айланиши, йўтал, кўз яллиғланиши, буйрак ва юрак шишига даводир.\nҚадим замонлардан буён халқ табобатида тут баргидан тайёрланган ичимлик энг самарали даволаш воситаси сифатида қўлланилган. Унинг таркибида кўп миқдорда калий, кальций, темир, сульфат каби минерал моддалар, турли хил дармондорилар бор. Шу боис чой мазали таъми ва соғлиқ учун фойдали хусусиятларга эгалиги билан қадрлидир.\nЖамият раҳбари Дилшод Бўроновнинг таъкидлашича, ушбу чой ўзимизнинг маҳаллий тут дарахтининг ўсув нуқтасидан тайёрланар экан. Лойиҳанинг амалга ошириладиган умумий майдони 2,2 гектар ерни ташкил этади. Хитойлик мутахассислар билан ҳамкорликда бунёд этилаётган лойиҳа шу йилнинг 3-чорагида ишга туширилади. Унинг йиллик ишлаб чиқариш қуввати 21,4 тонна.\nАҳамиятли томони яна шундаки, корхона ишга туширилса, 50 нафар киши доимий, 500 нафар киши мавсумий иш билан таъминланади.\nAdmin. Жойлаштирган санаси: 30-07-2019, 17:58\nАсосий сахифа » Фойдали ва қизиқарли маслаҳатлар » ЎЗИМИЗНИНГ ТУТ ЧОЙИ


Қирғизистон низоларнинг олдини олиш учун Тожикистонга йўл қуриб бермоқчи\n07 март 2021, Тошкент вақти: 11:51\nТожикистон-Қирғизистон чегарасининг энг кўп низолар содир этилувчи ҳудуди харитаси.\nИкки давлат чегарасида сўнгги бир неча ой ичида ўнга яқин катта ва кичик низолар содир этилган эди. Қирғиз ҳукумати тожикистонликларнинг Қирғизистон ҳудудидаги йўллардан фойдаланмаслиги учун мана шундай қарор қабул қилган. Қирғизистон ҳукуматининг маълум қилишича, бу борада Душанбе расмийлари билан келишиб олинган.\nҚирғизистон расмийларининг 19 май куни билдиришларича, Тожикистоннинг Ворух эксклавига қирғиз қишлоқларини оралаб ўтмайдиган йўл қуриб бериш масаласи 13 май куни Душанбеда ўтган давлатлараро комиссия йиғилишида келишиб олинган.\nҚирғизистоннинг Боткен тумани ҳокими ўринбосари Таалай Ибрагимов бундан мақсад қирғиз ва тожик фуқаролари ўртасида сўнгги бир неча ой ичида авж олган низоларни бартараф этиш ҳамда чегарадаги кескинликни юмшатиш эканини билдирди:\n-Бизнинг ҳудудда яшовчи аҳолининг талаби ҳам мана шундан иборат эди. Қўшнилар бир-бирларининг қишлоқларини айланиб ўтишлари ортидан жуда кўп жанжал ва низолар келиб чиқаяпти. Мазкур йўлнинг қурилиши чегарадаги барча муаммоларни ҳал этмайди, бироқ жуда кўп жанжалларнинг олдини олади, - деди Таалай Ибрагимов.\nТожикистон билан чегарадош бўлган Боткен вилояти ҳокимининг ўринбосари Бакир Жолчуев Тожикистоннинг Ворух анклавига йўл қуриш ишлари икки ҳафта ичида бошланишини маълум қилди.\n-Давлатлараро комиссиянинг келишувини амалга ошириш учун маҳаллий даражада икки томонлама учрашувларни ўтказдик. Ҳозир қирғиз-тожик чегарасидаги йўллар кесишган нуқталарда хавфсизликни қандай таъминлаш масаласи устида бош қотираяпмиз. Бунинг учун икки ҳафталик муддат берилган. Шундан сўнг Тожикистоннинг Исфара-Ворух йўлини бизнинг ҳудудимиздан ўтувчи қисмини ҳам қуриб берамиз, -деди Бакир Жолчуев.\nҚирғизистон ҳукумати шу йилнинг 11 январида бошланиб, шу кунгача ҳам вақти-вақти билан содир бўлиб турган чегарадаги низоларга барҳам бериш ва мазкур ҳудуддаги кескинликни юмшатиш учун Тожикистоннинг Ворух эксклави аҳолисига қирғиз қишлоқларини айланиб ўтувчи йўл қуриб бериш қарорига келган.\n2014 йилнинг 11 январида қирғиз-тожик чегарасининг мазкур ҳудудида икки давлат чегарачилари ўртасида содир этилган отишмада Қирғизистоннинг беш, Тожикистоннинг уч чегарачиси яраланган эди.\nШундан сўнг мазкур ҳудудда ўнга яқин турли низолар содир этилди. Бу низолар кўпинча қирғизистонликлар тожик қишлоқлари, тожикистонликлар қирғиз қишлоқлари орқали ўтаётганида содир этилмоқда.\n8 майга ўтар кечаси эса икки давлатнинг 1500дан ортиқ фуқароси ўртасида содир этилган тартибсизликлар пайтида ҳар икки томондан таҳминан 60 одам жароҳат олган. Уларнинг камида 22 нафари оғир жароҳатлар билан касалхонага ётқизилган. Қирғизистон ҳудудида тожикистонликлар томонидан бир ёнилғи қуйиш шаҳобчаси, 3 контейнер, 2 дўкон ва 2 та юк автомашинаси ёқиб юборилгани хабар қилинган эди.\nБу низоларда Қирғизистон томони Тожикистонни, Тожикстон эса Қирғизистонни айблаб келади.\nUzAuto Motors ходимлари ойлик қисқаришига норозилик сифатида иш ташламоқчи (ВИДЕО)


Meizu энг қиммат смартфони комплектида пиёла ҳам бор | Mobinfo.uz\nMeizu 17 Pro Kiln Art Collector’s Edition смартфони Хитойнинг таниқли керамика ишлаб чиқарувчиси Hsiao Fang компанияси билан ҳамкорликда ишлаб чиқарилган. Телефоннинг орқа панели керамикадан ишланган бўлиб, ранги Сун сулоласи давридаги Ru керамикасига хос оч мовий жилога эга. Ушбу рангдаги сопол идишларнинг ранги вақт ўтиши билан ўзгаради. Қизиғи, смартфон комплектида чой ичишга мўлжалланган ҳақиқий пиёла бор.\nMeizu ширкатининг маълумотига кўра, смартфон ранги ҳам ҳақиқий керамика ранги сингари ўзгаради: корпус четлари ва камера атрофида жигарранг асос чиқиб қолади. Орт панелда дизайнернинг имзоси ҳам кўриниб туради.\nСмартфоннинг техник характеристикаларига келсак, у яқинда тақдим этилган Meizu 17 Proники билан деярли бир хил. Фақат янги қурилмада оператив хотира миқдори кўпроқ. Яъни Meizu 17 Pro Kiln Art Collector’s Edition 12 гегабайт оператив, 256 гегабайт флеш-хотирага эга.\nMeizu 17 Pro Kiln Art Collector’s Edition’ни Хитой бозорида 25 майдан сотувга чиқади. Унинг нархи – 1400 доллар. Солиштириш учун, стандарт Meizu 17 Pro 658 доллар туради. Смартфон iPhone 11 Pro Махдан ҳам қиммат: Хитойда уни 1344 долларга сотиб олиш мумкин.\n← Лайфхак: iPhone «оперативка»сини бир зумда тозалаймиз (видео) Android учун бепул русча-ўзбекча ўзбекча-русча луғат →


Контрафакт ва қалбакилаштирилган маҳсулотлар олиб кирилишини қандай тўхтатиш мумкин - Anhor\nAnhor Все посты Контрафакт ва қалбакилаштирилган маҳсулотлар олиб кирилишини қандай тўхтатиш мумкин\nБиринчи қисм – рақамли маркировкани жорий этиш\nИнтеллектуал мулкка бўлган ҳуқуқларни ҳимоя қилиш нафақат суд ҳимояси усулларини тақдим этилишини, балки контрафакт ва қалбакилаштирилган маҳсулотлар айланмасининг олдини олиш бўйича самарали механизмларни яратишни ҳам назарда тутади.\nСифатсиз товарлар иқтисодий зарар келтиради ва фуқароларнинг соғлиғига реал таҳдид солади. Контрафакт дори воситалари, озиқ-овқатлар, озуқа қўшимчалари, косметика, алкогол ва тамаки маҳсулотлари орасида қалбакилаштирилганлар ҳажми жуда кўп. Бу умумжаҳон муаммоси бўлиб, турли халқаро ташкилотлар мунтазам равишда ўз маърузаларида контрафакт маҳсулотлар айланмасининг йиллик ўсиш миқдорини қайд этиб боради.\nИқтисодий ҳамкорлик ва ривожланиш ташкилотининг (OECD) “Контрафакт ва қароқчилик моллари билан савдо қилиш тенденциялари” мавзусидаги маърузасига кўра, 2019 йилда дунёда контрафакт маҳсулотлар айланмаси 500 млрд долларга етган, бу жаҳон импортининг 3,3% га яқинини ташкил қилади. Европа Иттифоқида айланма 134 млрд долларга, импортнинг қарийб 6% га етган.\n2018 йил учун Бутунжаҳон божхона иттифоқининг ноқонуний савдо ҳақидаги ҳисоботи шуни кўрсатдики, 2017 йилда 368 млн донадан ортиқ контрафакт маҳсулот олиб қўйилган.\nБутунжаҳон савдо ташкилотининг қайд этишича, қалбакилаштирилган дори воситалари билан савдо қилиш ҳажмлари ошган. COVID-19 пандемияси қалбаки дориларни сотиш учун қулай шароитларни яратган.\nЎзбекистонда ички бозорда бундай маҳсулот мавжудлиги ҳар бир фуқаро учун яққол бўлса-да, хуфия импорт ва контрафакт маҳсулот ҳажмини баҳолаш бўйича тадқиқотлар ўтказилмаган. 2019 йилда мобил қурилмалар контрабандаси бўйича рақамлар эълон қилинди, уларга кўра бундай контрабанда олиб кирилаётган умумий маҳсулот ҳажмининг 87% ни ташкил қилган. Мобил қурилмаларнинг ноқонуний импорти ҳажмларини камайтириш учун 2019 йилда Ўзбекистонда жорий этилган мобил қурилмаларнинг IMEI-кодларини рўйхатдан ўтказиш тизими самарасизлиги ва фуқаролар учун ноқулайлиги сабабли танқидга учраяпти.\nҲозирча барча кўрилаётган чоралар амалий натижани бергани йўқ. Муаммо комплекс бўлиб, шубҳали сифатга эга турли маҳсулотларни етказиб бериш ва сотишнинг ноқонуний занжирларини аниқлаш ва йўқ қилишга қодир бўлган механизмларни талаб қилади.\nЖаҳон тажрибаси контрафакт маҳсулот якуний истеъмолчининг қўлига тушишига тўсиқлар яратиш ва контрафакт маҳсулот айланмаси учун жиноий жавобгарлик чораларини қўллаш энг самарали ёндашувлигини кўрсатмоқда.\nБиринчи усул: маҳсулотларнинг келиб чиқиш манбасини ишлаб чиқарувчигача кузатиш ва текшириш имконини берадиган товарларнинг рақамли маркировкаси.\nИккинчи усул: товарлар олиб кирилган пайтда контрафакт товарлар ва хуфия импортни аниқлашга йўналтирилган чегара-божхона ҳимоя чоралари ва товарларни муайян муддатга тўхтатиш йўли билан эркин айланмага чиқаришга йўл қўймаслик.\nУчинчи усул: юридик шахслар учун тўғридан-тўғри жиноий ва маъмурий жавобгарликни ҳамда пул жарималарини, контрафакт маҳсулотни ишлаб чиқариш, олиб кириш, сақлаш ва сотиш учун пул компенсацияларини белгилаш, контрафакт маҳсулотларни ҳибсга олиш ва йўқ қилиш бўйича кенг кўламли рейдларни ўтказиш.\nАлоҳида товар турларини кузатиш учун рақамли маркировкани жорий этиш\nЎзбекистон Республикаси президентининг 2019 йил 10 июлдаги №ПҚ-4389-сонли “Солиқ маъмуриятчилигини такомиллаштириш бўйича қўшимча чора-тадбирлар тўғрисида”ги ва 2020 йил 28 апрелдаги №ПҚ-4699-сонли “Рақамли электроника ва электрон ҳукуматни кенг жорий этиш бўйича чора-тадбирлар тўғрисида”ги қарорларида маҳаллий ишлаб чиқарувчилар ва импортчилар учун товарларни идентификация воситалари билан маркировка қилиш ва уларнинг кейинги ҳаракатини кузатиш тартибини босқичма-босқич жорий этиш кўзда тутилган.\nМаркировка учун ишлаб чиқарувчилар ва импортчилар жавобгар бўлади. Мажбурий маркировка қилиниши керак бўлган маҳсулотларни сотувчи компаниялар Asl belgisi маҳсулотни маркировка қилиш ва хизмат кўрсатилишини мониторинг қилиш Миллий ахборот тизимига уланиши керак бўлади.\nРақамли маркировка ўрамга махсус Data Matrix кодини ўрнатиш ва ушбу товар бирлигини маълумотлар базасига киритишдан иборат. Рақамли код товарнинг ҳақиқийлигини ва сифатини кафолатлайди.\nЎзбекистон Ресспубликаси Вазирлар Маҳкамасининг 2019 йил 23 ноябрдаги № 944-сонли “Маҳсулотларни идентификация воситалари ёрдамида маркировкалаш ва келгусида кузатиш тартибини босқичма-босқич жорий этиш чора-тадбирлари тўғрисида ”ги қарорига мувофиқ:\n2021 йил 1 январдан бошлаб тамаки маҳсулотлари ва алкоголли маҳсулотлар (пиводан ташқари) учун мажбурий маркировка жорий этилади;\n2021 йил 1 апрелдан бошлаб пиво маҳсулотлари учун мажбурий маркировка жорий этилади;\n2021 март 1 мартдан бошлаб Ўзбекистон Республикасига маркировкасиз алкогол маҳсулотларини импорт қилиш тақиқланади.\nФармацевтика маҳсулотлари, сув ва чанқоқбосди ичимликлар ҳамда маиший техниканинг рақамли маркировкасини жорий этиш тартиби ва муддатлари Вазирлар Маҳкамасига мос равишда 2021 йилнинг 30 декабригача, 2022 йилнинг 1 мартигача, 2022 йилнинг 1 майигача киритилиши керак.\nБунда яқин вақт ичида озиқ-овқат маҳсулотларининг алоҳида тоифалари учун мажбурий маркировкани жорий этиш кўзда тутилмаган, ҳолбуки тегишли сифатга эга бўлмаган шундай товарлардан истеъмолчиларнинг соғлиғи ва ҳаёти учун эҳтимолий хатар юқори. Истеъмолчиларга таркиби, яроқлилик муддати, ишлаб чиқарувчи ва сотувчи ҳақидаги маълумотлари йўқ озиқ-овқат маҳсулотлари сотиладиган вазият эътиборсиз қолмоқда. Маҳаллий озиқ-овқат маҳсулотлари кўп ҳолларда тегишли маркировкасиз ва озиқ-овқат маҳсулотлари сифати ва хавфсизлик стандартларига амал қилиш бўйича назоратсиз сотилади.\nБир тажриба ўтказиб кўринг: улгуржи бозор бўйлаб сайр қилинг ва сотувчидан озиқ-овқат маҳсулотига мувофиқлик сертификатини кўрсатишини сўранг. Сотувчи шундай сертификатга эга бўлиши керак, истеъмолчи эса уни тақдим этишни талаб қилиш ҳуқуқига эга. Бу сизга Ўзбекистон озиқ-овқат маҳсулотлари бозоридаги реал аҳволни кўрсатади.\nИмпорт ва экспорт филинадиган маҳсулот назорати бўйича ҳар қандай тизим, энг аввало, инсофсиз импортчи ва экспортчиларни ҳамда ноқонуний маҳсулот занжирларини аниқлашга йўналтирилиши керак. Рақамли маркировкани жорий этиш барча бозор иштирокчиларининг ҳамкорлигини талаб қилади, ахир охир-оқибатда бу, энг аввало, инсофли ишлаб чиқарувчилар, импортчилар ва бошқа бозор иштирокчилари учун манфаатли.\nЭкспертларнинг фикрича, контрафакт маҳсулотлар айланмаси ҳажмларини камайтириш учун рақамли маркировкани жорий этиш самараси охирги жорий этиш босқичидан кейин камида беш йилдан сўнг баҳоланиши мумкин.\nЖорий этишга қаршилар бу кичик ва ўрта бизнес фаолиятига салбий таъсирни, товарлар қийматининг ва солиқ юкининг ошишини асосий далил сифатида кўрсатмоқда. Бозор иштирокчилари ички бозорда товарлар маркировкасидаги ўзгаришлар ва маркировкага ёндашувларнинг муқаррарлигини тушунишлари керак. Рақамли маркировка тизимининг фаолиятини ушлаб туриш катта инвестициялар ва ваколатли органлар томонидан доимий эътиборни ва жалб этилган тармоқлар томонидан қўллаб-қувватлашни талаб қилади.


Байден ғалабага яқин. У баёнот берди » Ўзбекистон янгиликлари – Zamin.uz\n05 ноя, 20:22 1 457 Дунё\nАҚШ тарихидаги энг можароли бўлиши кутилаётган сайлов охирига яқинлашиб қолган кўринади. Сайлов ўтганига икки кун бўлди ҳамки ғолиб аниқ эмас. Бироқ бугун Висконсин ва Мичиганни ўзиники қилган Байден 26 та овозга эга бўлиб, ғалабага яқинлашди. Байденда айни дамда 264 нафар вакилнинг овози бор. Трамп эса ҳамон 214 та овоз билан эндиликда сезиларли фарқ билан ортда бормоқда.\nБайденга ғалаба учун Невададаги ғалаба етарли бўлади. Ҳозирча бу штатда ҳам Байден кичик устунликка эга. 4 йил олдинги сайловларда Трамп Клинтоннинг устунлиги кутилган Висконсинда ғалаба қозонган ва бу «брейк-поинт» Трампга яхшигина устунлик берганди. Бироқ бу гал Висконсинда Байден ғалаба қозонди. Трамп у ерда ўзининг устунлиги ҳақида гапирган бўлса-да.\nҲукуматни қабул қилиш бўйича ҳаракат иш бошлади\nЖо Байденнинг устунлиги мустаҳкамлана борган сари Трампнинг овозларни сохталаштириш борасида иддаолари кўпаймоқда. Бу эса президент сайлов натижаларини тан олмаслиги оқибатида катта жанжал юзага келиши мумкинлигини англатади. Шу сабаб Байден ҳукуматни тинч йўл билан қўлга киритиш борасида ҳаракат бошлади. Бу борада махсус buildbackbetter.com сайти ишга туширилди.\nЛекин Байден керакли 270 та овозни қўлга киритса, Трамп ҳеч нима қила олмайди. Агар икки номзод ҳам керакли овозни тўплолмай, иш Олий судгача борса, ана унда Трамп катта жанжал бошлаши мумкин. Бироқ Байденнинг керакли овозни қўлга киритиши ҳукумат муаммосиз топширилишини таъминлайди.\nБайден ўз тарафдорлари олдида чиқиш қилиб, овозларни ҳисоблаш жараёни тугаганини маълум қилди ва ўз ғалабасига ишонаётганини айтди: «Шуни айтмоқчиманки, овоз бериш жараёни тугади. Биз ғалаба учун керакли овозларни қўлга киритишга яқинмиз. Амалдаги президент ҳамон ғалаба қозониши мумкин, лекин бу деярли имконсиз. Барча овозлар инобатга олиниши, ҳеч кимнинг фикри эътиборсиз қолмаслиги керак, ҳозир ҳам, кейин ҳам. Дўстлар, ишончим комил, биз ғалаба қозонамиз. Бу менинг ёки бизнинг эмас, барчанинг, бутун Америка демократиясининг ғалабаси бўлади. Биз ғалаба қозонсак, штатлар қизил ёки кўкка ажратилмайди», деди Байден ўз тарафдорлари олдида чиқиш қилар экан.\nБайденнинг штаби у 270-овозни қўлга киритиши билан ғалабани эълон қилиши ҳақида маълум қилди. Трамп ҳам ўтган сафар худди шундай қилганди. Бу вақтда Трамп адвокатларини ишга солишни бошлади. У овозлар сохталаштирилганини айтмоқда.\nБайден: «Овозлар ҳисоб-китоби якунланганидан сўнг ғалаба қозонамиз» 05 ноя, 16:25\nБайденни президентлик сайловларидаги ғалабадан 6та овоз ажратиб турибди 05 ноя, 09:40\nДональд Трамп: «Биз бу сайловларни ютдик» 04 ноя, 14:00\nАҚШ президентлик сайлови: Байден кичик фарқ билан олдинда боряпти 04 ноя, 09:04\nСўровнома: Кўпчилик америкаликлар Трампнинг сайловларда ғалаба қозонишидан қўрқишмоқда 19 июн, 22:46\nБлумберг сайлов кампаниясидаги иштирокини тўхтатди 04 мар, 22:04


СОЯ НАВЛАРИ ТАВСИФИ. – Tadbirkor-Fermer\nСОЯ НАВЛАРИ ТАВСИФИ.\nСоянинг «ЎЗБЕК–6» нави.\nМуаллифлар: Салтас М.М, Бурыгина О. В., Юнусов Б.К. Ўзбекистон Шоличилик илмий тадқиқот институтида якка танлов усули билан яратилган.\nБотаник тури – Glycine hispida L.Ўсув даври 140- 145 кун. Ўсимлик бўйи 160-170 см. Пастки дуккак жойланиши 12-14 см., шоҳлар сони 3-5 та, бир ўсимликдаги дуккак сони – 150-160 та, бир дуккакдаги дон сон 2-4 та. 1000 дона уруғ оғирлиги 160-170 г. Дон таркибида оқсил 41-42%. Поя таркибида оқсил 22-24%, дон таркибида мой 21-22%. Ётиб қолишга, тўкилишга, касалликларга чидамли ва механизация ёрдамида йиғиштириб олишга мўлжалланган.\nНавдан қулай шароитларда 32-35 ц/га дон ҳосил ва кўк масса ҳосилдорлиги 400-450 ц/га олиш мумкин.\nСоянинг “ПАРВОЗ” нави.\nМуаллифлар: Саитканова Р.У., Садикова Н.И., Керимкулова Б. Ўзбекистон Шоличилик илмий тадқиқот институтида якка танлов усули билан яратилган. Ботаник тури – Glycine hispida L. Ўсув даври 115- 125кун. Ўсимлик бўйи 140-145 см. Пастки дуккак жойланиши 13-15 см, шоҳлар сони 2-4 та, бир ўсимликдаги дуккак сони – 120-130 та, бир дуккакдаги дон сон 2-4 та. 1000 дона уруғ оғирлиги 160-170 г. Дон таркибида оқсил 40-41%, дон таркибида мой 25-27%. Ётиб қолишга, тўкилишга, касалликларга чидамли ва механизация ёрдамида йиғиштириб олишга мўлжалланган.\nНавдан қулай шароитларда 30-32 ц/га дон ҳосил ва кўк масса ҳосилдорлиги 250-300 ц/га олиш мумкин.\nСоянинг “НАФИС” нави\nМуаллифлар: Саитканова Р.У., Садикова Н.И., Ибрагимов Ф.Ю., Саттаров М.А., Мирзаева И. Ўзбекистон Шоличилик илмий тадқиқот институтида якка танлов усули билан яратилган.\nБотаник тури – Glycine hispida L. Ўсув даври 115- 120 кун. Ўсимлик буйи 145-150 см. Пастки дуккак жойланиши 14-16 см, шохлар сони 2-4 та, бир ўсимликдаги дуккак сони – 120-130 та, бир дуккакдаги дон сон 2-4 та. 1000 дона уруғ оғирлиги 165-175 г. Дон таркибида оқсил 40-41%, дон таркибида мой 25-27%. Ётиб қолишга, тўкилишга, касалликларга чидамли ва механизация ёрдамида йиғиштириб олишга мўлжалланган.\nСоянинг «ЎЗБЕК–2» нави\nМуаллифлар: Салтас М.М., Югай Т.Л., Бурыгина О. В., Когай М.Т. Ўзбекистон Шоличилик илмий тадқиқот институтида якка танлов усули билан яратилган.\nБотаник тури –Glycine hispida L. Ўсув даври 120- 130кун. Ўсимлик бўйи 125-130 см. Пастки дуккак жойланиши 12-14 см, шоҳлар сони 3-5 та, бир ўсимликдаги дуккак сони – 140-150 та, бир дуккакдаги дон сон 2-4 та. 1000 дона уруғ оғирлиги 155-160 г. Дон таркибида оқсил 40-42%. Поя таркибида оқсил 22-24%, дон таркибида мой-24%. Ётиб қолишга, тўкилишга, касалликларга чидамли ва механизация ёрдамида йиғиштириб олишга мўлжалланган.\nСоянинг «ДЎСТЛИК» нави.\nМуаллифлар: Салтас М.М, Бурыгина О. В., Бегматова С. Ўзбекистон Шоличилик илмий тадқиқот институтида якка танлов усули билан яратилган. Ботаник тури -Glycine hispida L. Ўсув даври 125- 130 кун. Ўсимлик бўйи 155-160 см. Пастки дуккак жойланиши 11-13 см, шоҳлар сони 3-5 та, бир ўсимликдаги дуккак сони – 120-130 та, бир дуккакдаги дон сон 2-4 та. 1000 дона уруғ оғирлиги 150-160 г. Дон таркибида оқсил 40-41%, Поя таркибида оқсил 22-24%, дон таркибида мой – 24%, Ётиб қолишга, тўкилишга, касалликларга чидамли ва механизация ёрдамида йиғиштириб олишга мўлжалланган.\nНавдан қулай шароитларда 32-34 ц/га дон ҳосил ва кўк масса ҳосилдорлиги 250-300 ц/га олиш мумкин.\nСоянинг «ОРЗУ» нави.\nМуаллифлар: Тўлаганов Н., Рахманов А., Сиримов А. Ўзбекистон Шоличилик илмий-тадқиқот институтида якка танлов усули билан яратилган.\nБотаник тури – Glycine hispida L. Ўсув даври – 95- 100 кун. Ўсимлик буйи 90-100 см. Пастки дуккак жойланиши 10-12 см, шоҳлар сони 3-5 та, бир ўсимликдаги дуккак сони – 90-100 та, бир дуккакдаги дон сон 2-4 та. 1000 дона уруғ оғирлиги 150-155 г. Дон таркибида оқсил 40-42%, дон таркибида мой 20—22%. Ётиб қолишга, тўкилишга, касалликларга чидамли ва механизация ёрдамида йиғиштириб олишга мўлжалланган.\nНавдан қулай шароитларда 20-25 ц/га ҳосил олиш мумкин.\nСоянинг «БАРАКА» нави\nДон ва дуккакли экинлар илмий-тадқиқот институти олимлари М.Маннопова, Р.Сиддиқов, А.Мансуровлар томонидан яратилган.\nБотаник тури – Glycine hispida L. Ўсув даври 128-130 кун, ўсимлик бўйи 108-110 см. 1000 дона дон оғирлиги 150-180 гр, оқсили 40,6-41,2 %, мойлилиги 24,24,6%. Дуккаклари ярим эгилган, йирик ясси, учи учлик, ўртача 2-3 тадан уруғлик. Уруғи тўқ сариқ яшил товланувчи тухумсимон, думалоқ дон. Уруғ қопчиғи оч қизил ўртасида йирик оқ ранг изи бор. Ётиб қолишга, тўкилишга, касалликларга чидамли ва механизация ёрдамида йиғиштириб олишга мўлжалланган.\nНавдан қулай шароитларда 33-38 ц/га дон ҳосили ва 250-300 ц/га кўк масса ҳосилдорлиги олиш мумкин.\nСоянинг «ОЙЖАМОЛ» нави\nДон ва дуккакли экинлар илмий-тадқиқот институти олимлари М.Маннопова, Р.Сиддиқов, Б.Мирзаахмедовлар томонидан яратилган.\nЎсув даври 90-98 кун, ўсимлик бўйи 76-85 см, 1000 дона дон оғирлиги 155-160 гр, оқсили 40-42 %, мойлилиги 21-22,5%, Мевалари ясси, ярим эгилган 2-4 уруғлик сертук дуккак. Уруғи тухумсимон шаклда, оқиш-сариқ рангли, керти остида оч-қўнғир доғли йирик дон.касалликларга чидамли. Уруғи ялтироқ, бир вақтда пишиб етилади. Шунинг учун уруғнинг бир хиллиги 70-80 фоизни ташкил этади.\nНавдан қулай шароитларда 31,-35 ц/га дон ҳосили олиш мумкин.\nСоянинг «ТЎМАРИС –ММАн-60» нави.\nЎсув даври 94-112 кун, ўсимлик бўйи 85-115 см, 1000 дона дон оғирлиги 150-160 гр, донидаги мойлилик 25,8-26,5%, оқсил миқдори 42,3%. Нав эрта пишар. Такрорий қилиб экилганда 78-86 кунда пишиб етилади. Пояси тик ўсувчи деярли шохланмайди, асосий поянинг баландлиги ўртача 85-115 смгача. Дуккаклари нисбатан майда, ҳар бир дуккакдаги уруғлар сони 3-4 тагача. Уруғи юмшоқ, тухумсимон шаклда, тўқ сариқ, ялтироқ пўстли, сариқ уруғ паллалик дон бўлиб, уруғ қопчиғи оч қизил, йирик, ўртасида оқ рангли қопчиқ ўрни бор. Нав ҳосилини механизмлар билан ўриб олишга жуда мос, дуккаклари бир вақтда пишиб етилади. Касалликларга бардошли. Навдан қулай шароитларда 34-38 ц/га дон ҳосили олиш мумкин.\nСоянинг «УСТОЗ –ММАн-60» нави.\nДон ва дуккакли экинлар илмий-тадқиқот институти олимлари М.Маннопова, Б.Мирзаахмедов, О.Қодировлар томонидан яратилган.\nЎсув даври 118-126 кун, ўсимлик бўйи 85-115 см, 1000 дона дон оғирлиги 185-190 гр, мой миқдори 24,7%, оқсил 40,8%. Мевалари йирик ярим эгилган, ясси, учи тумтоқ дуккак. Ҳар бир тупдаги дуккаклар миқдори 42-73 тагача, дастлабки дуккаклар пояни 18-19 см баландликда жойлашади.Уруғи сариқ рангда, чўзиқ тухумсимон шаклда. Уруғ кертиги йирик, оч қўнгир рангли. Нав ҳосилини механизмлар билан ўриб олишга жуда мос, дуккаклари бир вақтда пишиб етилади. Касалликларга бардошли.\nНавдан қулай шароитларда 40-42 ц/га дон ҳосили олиш мумкин.


Ўзбекистонда Тадбиркорлик кодекси ишлаб чиқилмоқда | Qalampir.uz\nЖамият\t19 Июнь 20:32 1762\nЎзбекистон Республикасининг Тадбиркорлик кодекси лойиҳаси ишлаб чиқилди. Бу ҳақда Адлия вазирлиги маълум қилди.\nЛойиҳа ақилли тартибга солиш (smart regulation) концепциясига мувофиқ қонун ижодкорлигининг замонавий услубларидан ҳисобланган “One in two out”, BPR тамойиллари асосида ишлаб чиқилмоқда.\nКодекс нима учун керак?\nБиринчидан, ҳозирда тадбиркорлик фаолиятини тартибга солувчи қонунчилик ҳужжатлари тарқоқ ҳолда ва ниҳоятда кўп миқдорда қабул қилинган. Хусусан, тадбиркорлик фаолияти билан боғлиқ 5000 га яқин норматив-ҳуқуқий ҳужжатлар мавжуд.\nҲужжатларнинг ниҳоятда кўплиги улар ўртасида коллизияларни келтириб чиқариши мумкин, зарур бўлган қонунчилик ҳужжатини топиш ҳамда амалда қўллашда қийинчиликларни келтириб чиқариши табиий бу эса тадбиркорлик субъектларининг асосли эътирозларига сабаб бўлади.\n“Тадбиркор ишлаши, ғояларини рўёбга чиқариши керак, у фақат ҳужжат, катта бюрократияни ичида кўмилиб кетса, ишини ким қилади? Шунинг учун унга қўлида битта компакт, тушунарли ҳуқуқий меъёрлар тўплами зарур. Масалан, Японияда тадбиркорнинг қўлида биттагина Савдо кодекси бўлади, у фақат шунга кўра ўз ишини олиб боради”, дейди Адлия вазири Русланбек Давлетов.\nИккинчидан, соҳани ҳуқуқий тартибга солишда замонавий тенденциялардан келиб чиқиб бўшлиқларни бартараф этиш зарурияти мавжуд, янги ижтимоий муносабатларни ҳуқуқий жиҳатдан тўлиқ тартибга солиш масаласи турибди. Масалан, “ўрта бизнес” мезонлари, инновацион тадбиркорлик ва электрон тижоратнинг кириб келиши (стартап-корхоналар, инновацион кластерлар, технологик парклар ва б.).\nТадбиркорлик кодексининг қабул қилиниши тарқоқ ҳолда ҳамда турли коллизиялар мавжуд бўлган қонунчилик ҳужжатларини ягона ҳужжатга бирлаштириш, тадбиркорлик соҳасидаги қонунчилик ҳужжатларини барқарорлаштириш, давлатнинг тадбиркорлик соҳасига аралашувини камайтириш, шунингдек, тадбиркорлик ҳуқуқи соҳасида ягона ёндашувни белгилашга хизмат қилиши таъкидланмоқда.\nКодекс лойиҳаси сентябрь—октябрь ойларида жамоатчилик муҳокамасига тақдим этилади.\n15 Сентябрь 14:50 31047\n15 Сентябрь 19:38 31043\n16 Сентябрь 16:03 29169\n15 Сентябрь 12:29 22288\n16 Сентябрь 10:33 22110


Медведев рус учоғига қарши теракт эҳтимолини эътироф этди\n27 январ 2021, Тошкент вақти: 02:58\nРоссия Бош вазири Дмитрий Медведев “Когалимавиа” ширкатига қарашли А321 самолёти ҳалокатига бомба портлаши сабаб бўлган бўлиши мумкинлигини илк бор эътироф этди.\n“Террорчилик хуружи эҳтимоли содир бўлган воқеа сабаби сифатида, табиийки, мавжуд”, деди Медведев “Российская газета”га берган интервьюсида.\nРоссия ҳукумати раҳбарига кўра, авиаҳалокат сабабларига оид масала ҳали-ҳамон ўрганилмоқда. Медведевнинг айтишича, Россия расмийлари Мисрда дам олаётган ўз фуқароларини яқин икки ҳафта ичида олиб чиқиб кетишни режалаётир.\n31 октябрь куни 224 йўловчиси бўлган рус самолёти Мисрда ҳалокатга учраганидан сўнг Россия ҳукумати бу мамлакатга парвозларни вақтинча тўхтатган.\nБритания, АҚШ, Исроил расмийлари ва халқаро экспертлар “Когалимавиа” ширкати учоғи бортида бомба портлатилган, деган тахминни илгари сурганлар. Россия ва Миср расмийлари эса бундай хулоса чиқариш учун текширув натижаларини кутиш зарурлигини айтмоқдалар.\nРус учоғи қулаганидан бир неча соат ўтгач, “Исломий давлат” гуруҳи бу авиаҳалокат учун масъулиятни ўз зиммасига олган ва мазкур террорчилик хуружи Россиянинг Суриядаги ҳарбий-ҳаво кампаниясига қарши қасос амалиёти бўлганини билдирганди.


Танқидий муноcабатга ижобий ёндашув | Ўзбекистон "Адолат" социал-демократик партияси\nТанқидий муноcабатга ижобий ёндашув\n10 Август, 14:42 • Бухоро вилояти, Муносабат, Янгиликлар • 226 марта кўрилди • Комментариев к записи Танқидий муноcабатга ижобий ёндашув нет\nЎзбекистон Республикаси Президенти Шавкат Мирзиёевнинг 2017 йил 12 июлдаги Олий Мажлис палаталари, сиёсий партиялар, Ўзбекистон экологик ҳаракати вакиллари билан видеоселектор йиғилишидаги маърузасидан келиб чиққан ҳолда долзарб масалалар муҳокамасига бағишланган Ўзбекистон “Адолат” СДП Сиёсий Кенгашининг VIII Пленуми видеоселектор тарзида ташкил этилди.\nУшбу видеоселектор йиғилишида партиянинг Бухоро вилоят, туман ва шаҳар Кенгаши ходимлари, маҳаллий Кенгаш депутатлари ҳамда партия фаоллари иштирок этишди.\nПленум кун тартибидан ўрин олган “Ўзбекистон Республикаси Президенти Ш.Мирзиёевнинг жорий йилнинг 12 июль куни Олий Мажлис палаталари, сиёсий партиялар ва Ўзбекистон экологик ҳаракати вакиллари билан видеоселектор йиғилишидаги “Парламентимиз ҳақиқий демократия мактабига айланиши, ислоҳотларнинг ташаббускори ва асосий ижрочиси бўлиши керак” мавзусидаги маърузасидан келиб чиқадиган Ўзбекистон “Адолат” СДП олдида турган долзарб вазифалар тўғрисида”ги биринчи масала юзасидан партиянинг Сиёсий Кенгаш раиси Наримон Умаров сўзга чиқиб, ҳудудий партия Кенгашлари фаолиятига танқидий ёндашар эканлар, албатта, Бухоро вилоят Кенгаши фаолияти ҳам танқид остига олинди.\nТан олиш керакки, партиянинг Бухоро вилоят Кенгашида ҳақиқатдан ҳам муаммолар йўқ эмас. Йиғилишда тилга олинган барча камчиликларни ҳақли равишда ўринли десак, муболаға бўлмайди. Айни мана шу камчиликларни бартараф этишга биз партия ходимлари жуда катта эътибор қаратишимиз шарт. Агар биз ўз фаолиятимизга масъулият билан ёндашсак, албатта, уларни бартараф этишда куч тўплай оламиз. Барча ходимлар партиянинг сайловолди дастури ҳамда лойиҳаларидан келиб чиққан ҳолда тадбирларни ташкил этиши, ишчи гуруҳлар томонидан жойларда олиб борилаётган мулоқотларда реалликка асосланиши, тиббий хизмат, архив ишларини ўрганганда жиддий ёндашиши даркор. Ана шундагина ўз фаолиятини ижобий томонга ўзгартира олади. Ўзбекистон Республикаси Олий Мажлис Қонунчилик палатаси депутати, партия фракциясининг аъзоси Қодир Жўраевнинг йиғилишда тилга олган баъзи эътирозларини ҳам ўринли деб ўйлайман. Шунинг учун амалга оширмай, шунчаки қоғозда қолиб кетаётган ишларимизга эътибор қаратишимиз жуда муҳим.\nБелгиланган чора-тадбирлардан келиб чиққан ҳолда фаолиятимизга эътиборли бўлишимиз талаб этилади.\nВидеоселектор йиғилишида барча партия ходимлари қатори депутатлар зиммасига ҳам жуда катта масъулият юкланди. Сессияга масала киритилиши, аҳоли билан мулоқотлари жараёнида муаммоларнинг ечилиши, ҳар бир депутатлик сўровига эътиборсиз бўлмасдан, жиддий шуғулланиши зарурлиги таъкидланди. Ана шундан келиб чиққан ҳолда ҳар бир депутат иш режасида белгиланган вазифаларни амалга ошириши, депутатлик сўрови ёзганда эътиборли бўлиши ҳамда шунчаки “Мандан кетгунча, эгасига етгунча” қабилида эмас, балки уни назоратга олиб, ўз устида ишлаши талаб этилади. Шундагина халқнинг қалбидан жой олишга муяссар бўлади.\nДемак, биз партия фаоллари видеоселектор шаклида Сиёсий Кенгаш томонидан бўлиб ўтган Пленумдан тўғри хулоса чиқариб, ўз фаолиятимизга ижобий ёндашмоғимиз даркор.\nБухоро вилоят Кенгаши раиси ўринбосари,\nТанқидий муноcабатга ижобий ёндашув was last modified: Август 10th, 2017 by matbuot\n« Ўтмишсиз келажак йўқ БПТда қандай муаммо »


Фирибгарга жиноий иш қўзғатилди » Жиззах вилояти ички ишлар бошқармаси расмий сайти\nЖиззах вилояти ички ишлар бошқармаси » ИИБ хабарлари » Фирибгарга жиноий иш қўзғатилди\nФирибгарга жиноий иш қўзғатилди\nПахтакор тумани, “Буюк ипак йўли” қишлоқ фуқаролар йиғинида яшовчи Гулчеҳра Ортиқова туман ҳокимлигига мурожаат қилиш хаёлига ҳам келмаганди. Чунки у яхши ниятлар билан ҳовли олиш ниятида шу қишлоқ фуқаролар йиғинидан 0,16 сотих ер майдонини сотиб олганди. Аммо хаёллар, хатти-ҳаракатлар беҳуда эканлигига ишонч ҳосил қилди.\nПахтакор тумани “Буюк ипак йўли” қишлоқ фуқаролар йиғинида истиқомат қилувчи қўшниси Муҳайё Акромовадан 14.000.000 сўмга баҳоланган ер майдонининг ҳужжатлари қалбаки эканлигини хаёлига ҳам келтирмаганди. Берган пулини ёки белгиланган ерни ололмаган Г.Ортиқова фирибгар қурбонига айланганини билди. Масалани чигаллаштирмасдан тегишли жойга мурожаат қилди-ю иши осонлашди.\nМазкур ҳолат юзасидан жиноий иш очилиб, тергов, суриштирув ишлари олиб борилмоқда.\nМатериалда исми-фамилияси ўзгартирилган.\nАрнасой туманида сайёр қабул ўтказилди\nТанишини “чув” туширган фирибгарга жиноий иш қўзғатилди


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари «Эримни қандай оздирай?..»\t14:31, 12 октябрь 2016\tОртиқча килограмм фақат аёлларнинг бош оғриғи эмас. Биз-ку озишга аҳд қилсак, қай йўл билан бўлса-да бунинг уддасидан чиқамиз. Лекин эркаклар учун бу осон иш эмас-да! Паҳлавон жуфтингизнинг жонига озгина оро кираман десангиз, ушбу саҳифа орқали эркакларни оздиришга оид барча тавсияларни топасиз.\nозғинлардан кўра 2 баробар кўпроқ бепуштликка олиб келиши мумкин; 5 марта кўпроқ ўпка-бронх касалликларини орттирадилар;


Муносиб номзод танланса... | O'zLiDeP\nМуносиб номзод танланса...\nОддий савол туғилади: депутатликка номзодларга қандай талаб қўйилади? Энг асосийси, бу унинг ишчанлик қобилияти, нотиқлик маҳорати, муомала маданияти, ўзини кўрсатишдан қўрқмаслик, низоли вазиятларда тўғри қарор қабул қилиш, бировларни ишонтириш ҳамда ортидан эргаштира олиш хислатлари номзод учун ўта муҳим бўлган мезонлардир. Номзоднинг сайловолди дастури халқчил бўлиши, ҳар бир ҳудуднинг ижтимоий-иқтисодий имкониятларидан келиб чиқиб, аҳолини қийнаётган муаммолар ечимига қаратилса, сайловчилар олдига кириб боришда жуда катта устунликка эришиш мумкин.\nШуни инобатга олган ҳолда, Хоразм вилоятининг барча туманларида муносиб номзодларни саралаб олишга алоҳида эътибор қаратилмоқда. Уларнинг сиёсий билимларини ошириш, сайлов жараёнига пухта тайёрлаш мақсадида депутатликка номзодлар, уларнинг ишончли вакиллари, кузатувчилар ҳамда ваколатли вакилларнинг ҳам босқичма-босқич ўқувлари ташкил этилди. Айниқса, амалий машғулотлар, кўргазмали воситалар ҳамда интерфаол усуллар орқали уларнинг билим ва маҳоратлари оширилгани ўқувларнинг сифати ва натижадорлигини таъминлади.\n– Сайлов жараёнлари бошланиши олдидан семинар-тренинг ўтказилгани жуда яхши бўлди, – дейди Гурлан тумани “Янгибоғ” маҳалла фуқаролар йиғини раиси Давронбек Вапаев. – Машғулотларда салоҳиятимизни синаб кўришга имконият яратилди. Ҳали эътибор қаратмаган камчиликларимиз борлигини тушуниб олдик.\nСайлов куни яқинлашгани сайин сиёсий кучларнинг фаоллиги тобора ошади, халқ ичига кириб бориш, одамларнинг ишончини қозониш учун тарғибот-ташвиқот ишлари янада кучаяди. Чунки ҳар бир партия кўпроқ депутатлик ўринларини эгаллашга ҳаракат қилади.\nШу муносабат билан O‘zLiDeP ҳам жойларда аҳолининг барча қатламлари билан “Тадбиркорлик келажагимиз пойдевори”, “Менинг сайлов ҳуқуқим”, “Ўзбекистон ёшлари – эртамиз бунёдкорлари”, “Жамият ривожида партияларнинг ўрни ва роли” каби мавзуларда учрашувлар, давра суҳбатлари, тарғибот акцияларини ўтказиб келмоқда. Бу тадбирларда партиянинг мақсад ва вазифалари, сайловолди дастури, амалга оширган ишлари ҳаётий мисоллар орқали очиб берилмоқда.\nХоразм вилоятининг барча туманларида O‘zLiDeP ҳамда Ўзбекистон фермер, деҳқон хўжаликлари ва томорқа ер эгалари кенгаши билан ҳамкорликда ташкил этилган “Қишлоқ хўжалигида маҳсулот етиштириш, қайта ишлаш ва сотиш уйғунлиги” мавзусидаги амалий семинарларда ҳам юқоридаги жиҳатлар устунлик қилди. Унда илғор фермерлар тажрибаси ўрганилиб, фермер ҳўжаликлари фаолиятини оммалаштириш ҳамда амалий ёрдам кўрсатиш бўйича соҳа мутахассисларининг тегишли тавсиялари кўриб чиқилди.\n– Фаолиятимнинг илк кунларидан бошлаб O‘zLiDeP билан алоқани йўлга қўйганман, – дейди Урганч туманидаги “Фаррух” кўп тармоқли фермер хўжалиги раҳбари Бахтиёр Мадраимов. – Партия кўмагида ишимни кенгайтирдим. Биз каби деҳқонларнинг манфаатларини ҳимоя қилишда ушбу сиёсий кучнинг ўрни беқиёс.\nЮқорида таъкидланганидек, сайловни ташкил этиш ва ўтказиш билан боғлиқ барча масалалар Сайлов кодексида ўз аксини топган. Ҳар бир жараённинг муддатлари ва ким томонидан амалга оширилиши аниқ кўрсатиб берилган. Хоразмлик партиядошларимизнинг бугунги амалий ишлари ҳам айни талаблар ижроси билан бевосита боғлиқ. Модомики, ҳар беш йилликнинг муҳим воқеаси саналган сайловларда уларга омад ёр бўлишини тилаб қоламиз.


«Ёшлар» спорт мажмуаси — севимли маскан / CHAMPIONAT.asia\n12:07Спортчилар ижтимоий тармоқларда 0 11:56Месси фаолиятида олтинчи марта бир мавсумда 50та ва ундан кўп гол урди 4 11:51Франция чемпионати рамзий терма жамоаси эълон қилинди 0 11:49Зидан: "Агар менда 4та ўзгариш имконияти бўлганда ҳам, Бэйлни туширмасдим" 6 11:15Гаттузо: "Милан"да қолишга умид қиляпман" 4 11:11Карикатура: Гвардиола Англияда бошқа мураббийларга "нон" қолдирмади 8 10:59Olamsport: Бугун Истомин "Ролан Гаррос"да ўйнайди, Самарқандда 25 000 киши иштирокидаги тадбир 0 10:50"Андерлехт" 55 йиллик анъанани бузди 1 10:40Омар Моманидан янги карикатура: "Манчестер Сити" Англиядаги барча совринни қўлга киритди 5 10:20Роналду "Ювентус"да Контени кўрмоқчи эмас 9 09:50Мбаппе кутилмаган баёнот берди 30 09:40Францияда мавсумнинг энг яхши мураббийи маълум бўлди 1 09:25Даврон Файзиев: “Муҳими – ҳимояда ётиб олганимиз йўқ” 7 09:25Францияда мавсумнинг энг яхши ўйинчиси аниқланди 3 09:24Мирислом Ҳасанов: “Бахтиёр Ашурматовдан кейин жамоани қабул қилиб олиш қийин бўлмади” 5\n«Ёшлар» спорт мажмуаси — севимли маскан\n11 июн 2014 17:51\nЮртимизда жаҳон талабларига жавоб берадиган яна бир кўркам стадион барпо этилиб, фойдаланишга топширилганлигини аввалроқ хабар қилгандик.\nМуҳтарам Президентимизнинг 2011 йил 19 январда қабул қилинган «2011-2013 йилларда республикада футболнинг моддий-техника базасини янада мустаҳкамлаш ва уни ривожлантиришга доир қўшимча чора-тадбирлари тўғрисида»ги қарори ижроси доирасида жойларда янги стадионлар қурилиши давом этиб келмоқда. Сўнгги йилларда олий лигамиз вакилларидан «Металлург», «Олмалиқ» жамоалари янги қуриб битказилган стадионларда уй учрашувларини қабул қилмоқда. Бундан ташқари, Наманган ва Жиззах вилоятларида ҳам янги ўйингоҳлар қуриш ишлари олиб борилмоқда ва яқин вақтлар ичида улар ҳам футболчилар ихтиёрига топширилади. Яқинда «Қизилқум» ҳам янги стадионга эга бўлди.\nЭндиликда «олтин изловчилар» ҳам ўзларининг замонавий стадионларида тўп суришни бошлашди. Мазкур ўйингоҳни ўқувчиларимиз эътиборига янада яқинроқ таништириш мақсадида стадион тўғрисида маълумот тўпладик.\n3 май куни ХХIII миллий чемпионатимизнинг 7-туридан бошлаб «Қизилқум» ўзининг янги стадионда уй учрашувларини қабул қилишни бошлади. «Ёшлик» спорт мажмуаси номи остида фойдаланишга топширилган ушбу ўйингоҳ Навоий вилояти кўркига янада кўрк бериб турибди. «Ёшлик» спорт мажмуаси номи остида бунёд этилган ўйингоҳ бир қарашда аввалги стадионларда деярли фарқли томонини учратмайсиз. Ўн икки минг беш юзта кишига мўжалланган ушбу ўйингоҳда футболчилар, ҳакамлар, журналистлар, мураббийлар ва ишқибозлар учун ҳам барча қулайликлар яратилган.\nБу ерга келганлар яхши ҳордиқ чиқариб футбол кўришлари имконига эга бўлишади. «Ёшлик» спорт иншоотига кириб келишда еттита рангли фаввора, янги ташкил этилган боғдаги гуллар, бошқа манзарли дарахтлар қад ростлаган. Қолаверса, бинонинг биринчи қаватига кириб келишда иккита йўлаклар мавжуд бўлиб, у ерда иккита 42х30 хажмидаги бадиий гимнастика заллари бор. Йўлак бўйлаб тўғри юрадиган бўлсангиз, ҳакамлар ва футболчиларга замонавий шароитларга эга бўлган хоналарга кўзингиз тушади. Бинонинг иккинчи қаватида эса касса, кадрлар бўлимлари учун махсус хоналар мавжудир. Учинчи қаватда хурматга лойиқ меҳмонлар Вип ўриндиқлар борлигига гувоҳ бўласиз. Бундан ташқари, мазкур қаватда меҳмонлар учун чой ва турли ичимликлар бериладиган хоналар бор.\nОхирги тўртинчи қаватда эса ўйинни шархлаш, журналистларни бемалол ўйинни ёзиб олишлари учун махсус хоналар, шунингдек электрон таблони юритиш хоналари ҳам барча шароитлар билан барпо қилинган. Спорт мажмуаси маъмурий бино ва асосий футбол стадионидан ташқари, енгил атлетика, регби спорт турлари учун майдончаларни ҳам ўз ичига олади. Шунингдек, футболчиларни машғулотлар ўтказиши учун қўшимча майдончалар ҳам мавжудир. Бундан ташқари Автомобиллар учун махсус тўхташ жойлари мавжудлигини ҳам қўшимча қилиш даркор.\nСтадионнинг футбол майдони тўлиқ табиий ўтдан иборат бўлиб, майса борасида айтарли камчиликларни учратмайсиз. Сифатли майдонлар бугунги кунда футболимизнинг яна бир муаммоаси бўлиб қолганлиги боис, стадионни қурилишида бош-қош бўлган инсонлар сифатли майса ўстириш учун Англиянинг «Спорт Мастер» корхонасига қарашли бўлган футбол чими уруғларидан фойдаланишди. Улар ушбу корхона уруғинини ҳамкорликда парвариш қилишган ҳолда экишди. Ҳозирда майса секин-аста ўзининг ҳолатига кириб бормоқда. Шу боисдан бўлса керак «Қизилқум»га қарши ўйинга келган меҳмон жамоа вакиллари ҳам, мезбонлар ҳам майдон ҳолатидан қониқиш ҳосил қилишаётганликларини айтишмоқда. Қолаверса, футболчилар ўзлари ўйлаган барча ишларни амалга ошираётганликларини айтиб ўтишди.\nНавоий вилоятида ёз кунлари ҳаво ҳарорати анча иссиқ бўлиши боис, илгари «олтин изловчилар» уй учрашувларини эртароқ бошлашларига тўғри келарди. Боиси, аввалги ўйингоҳ замонавий тарзда эмаслиги туфайли, футболчилар қийин шароитда ўйнашарди. Ҳозирги ўйингоҳда эса ҳолат умуман ўзгача. Шу сабабли ҳам «Қизилқум» уй учрашувларини кечки соат 19:00да бошлаётганлиги ҳам бежиз эмас. Стадион ёритиш ускуналари ФИФА талабларига мос келади. Юқори ёритиш қувватига эга бўлган ушбу ускуна Жанубий Корея фирмасига тегишли бўлиб, кечки маҳалда бемалол футбол ўйнаш учун қулайлик яратиб беради. Шуни қўшимча қилиш керакки, «Ёшлик» спорт мажмуасида мамлакатимизда секин-аста ривожланаётган регби спорт тури бўйича ҳам мусобақалар ўтказилиши мумкин. Регби бўйича миллий чемпионатимиз учрашувлари мазкур стадионда бўлиши ҳам мумкин. Янги аренадаги дастлабки учрашувда Юрий Лукин шогирдлари кўплаб мухлислари қаршисида «Динамо» қаршиликини енгишни уддасидан чиқишди. Эндиликда улар ўз майдонларида ҳар қандай рақибга яхшигина бошоғриқ бўлишларини тахмин қилиш мумкин. Шунингдек, юртимизда шундай кўркам ўйингоҳлар сони кўпайиб бориши, мухлисларни ташрифини янада оширади дейиш мумкин.\nЎйингоҳ тўғрисида янада яхшироқ маълумот олиш истагида спорт мажмуаси директори лавозимида ишлаётган Собир Ҳайдаровни фикрларини ёзиб олишга ҳаракат қилдик.\n- Собир ака, стадион қурилишига кетадиган сарф-ҳаражатлар кимнинг ёрдами билан амалга оширилди?\n- Асосан стадион қурилишида вилоят болалар спорти жамғармаси тарафидан берилган маблағлар асосида қурилди. Айнан улар умумий миқдордаги ҳаражатларимизнинг 80 фоизини қоплашди. Қолаверса, бир қатор ҳомий ташкилотлар ҳам ўз ёрдамларини аямасдан кўмаклашганлиги туфайли стадионни қуриб олишда муаммога дуч келмадик.\n- Агар сир бўлмаса, стадион қурилишида қанча маблағ ажратилди?\n- Барча ҳаражатларимиз сметаси 27 миллиард сўмни ташкил қилди. Айнан шунча маблағ эвазига барча қурилиш ишларини тугатиб олдик.\n- Яқин келажакда стадион ён атрофида яна қўшимча мусобақаларни ўтказиш учун майдончалар барпо қилиш ниятидамисизлар?\n- Ҳа, албатта шу мақсадимиз мавжуд. Худо ҳоҳласа, яқин йиллар ичида бошқа спорт турларини ривожлантиришга қаратилган ишларни амалга оширмоқчимиз. Яъни, теннис, баскетбол, волейбол, сузиш майдончаларини ҳам қуришни ўз режамизга киритиб қўйганмиз.